text:
Saturday, April 28, 2007
KIKO TA UN KRISTIAN
Bon dia Amigo/anan ku ta bishitá nos BLOGSPOT. Nos ta konfia ku awe, dia 27 di April, boso ta bon aya na Aruba, Bonaire i Kòrsow i tur esnan abla Papiamento ku ta biba na St. Martin, òf Hulanda, i rònt mundu.
Señor Bicento ta sigui awe ku e series di mensahenan kòrtiko ariba e tópiko
Un Kristian.
“Siendo ku e nòmber of titulo KRISTIAN solamente no ta un garantia ku e persona ei a wòrdu pordoná di su pikánan, i ku e tin bida eterno; ta kiko anto nos mester hasi pa nos sabi sigur ku nos pikánan ta pordoná i ku nos tin bida eterno.
Amigonan, ku tur konfiansa i gradisimento na e Señor nos Dios, nos por bisa ku e kontesta ta kla i sigur den e Skrituranan Santu ku nos ta yama Beibel, e Palabra di Dios. Despues di a wòrdu entregá den man di pekadornan, i ku El a wòrdu maltratá skandalósamente i matá riba un krus, i a wòrdu derá; Dios, e Tata a lanta Hesus for di morto. Anto pa un periodo di kuarenta dia, El a aparesé na e Apòstelnan, i a papia ku nan tokante e reino di Dios.
Ma na un okashon El a duna nan e mandamento aki: “No sali for di Herusalem, pero spera pa e promesa di e Tata cu boso a tende Mi papia di djE… boso lo wòrdu batisá ku e Spiritu Santu no muchu dia despues di e dia aki,” E promesa di e Tata di kual Hesus a papia di dje aki tabata e benida di e Spiritu Santu. I e Spiritu aki no por a bini promé ku Señor Hesus a wòrdu glorifiká. Tin varios Skritura ku ta splika esei. (Lesa Juan 7:37-39 i Juan 14:25,26 i Juan 16:1-16).
Despues di a instrui e Apòstelnan tokante e benida di e Spiritu Santu, Hesus a wòrdu tumá den shelu. I algun dia despues durante selebrashon di e fiesta di Pentekòstes, ku tabata un fiesta Hudiu, ku ta tuma lugá sinkuenta dia despues di e Pasku Hudiu. I a sosodé ku ora e Apòstelnan, huntu ku un grupo di disipelnan, inkluiendo e mama di Hesus, i e rumannan di Hesus, tabata reuni riba e dia ei di Pentekòstes; ku di ripiente e Spiritu Santu a bini riba nan. Lesa pa e evento históriko aki den Echunan 2:1-13.
E loke a sigui asina pronto ku e Spiritu Santu di Dios aki a bini tabata algu impusibel pa hende. Pa kuminsá e Spiritu a duna e disipelnan e outoridat pa proklamá e Evangelio di grasia di Dios, sin miedu di e lidernan religioso ku a entregá Hesus den man di e outoridatnan Romano pa El a wòrdu matá.
I na e dos lugá, e Spiritu Santu a duna e Apòstelnan e outoridat pa proklamá Hesus komo Señor i Mesías (òf Kristu). I nan tabata proklamá Su resurekshon ku tur outoridat i klaridat bisando: “I NO TIN SALBASHON DEN NINGUN OTRO; PASOBRA NO TIN BOU SHELU NINGUN OTRO NÒMBER KU A WORDU DUNA NA HENDE, PA MEDIO DI KUAL NOS MESTER WÒRDU SALBA.” Echunan 4:12
P’esei amigonan, un berdaderu Kristian ta un persona ku a pone su fe den e Hesus aki, kende a muri ariba un krus pa nos pikánan, i Kende Dios, e Tata a lanta for di morto, i door di Kende e Tata a manda e Spiritu Santu. (Echunan 2:32-36) I ta e Spiritu aki ta konvensé nos di nos pikánan i di huisio ku ta bini sigur, i ku Hesus ta Esun ku ta libra nos di e huisio ei, si nos repentí awe i konfia den dj’E for di nos kurason.
Skirbí pa Bicento Henriquez
Nos ta rekòrdá tur di boso tokante e lugánan na nos tres islanan unda boso por optené Beibelnan, otro bukinan ku por yuda bo, i traktadonan. Nan ta:
Aruba: Libreria Victoria, 25 Elleboogstraat, Oranjestad.
Bonaire: Den Statie #2, Antriol
Curaçao: Boekhandel Evangelika, St. Thomas #19
Bo a kòrda pa skirbi nos?
Señor Bicento ta sigui awe ku e series di mensahenan kòrtiko ariba e tópiko
Un Kristian.
“Siendo ku e nòmber of titulo KRISTIAN solamente no ta un garantia ku e persona ei a wòrdu pordoná di su pikánan, i ku e tin bida eterno; ta kiko anto nos mester hasi pa nos sabi sigur ku nos pikánan ta pordoná i ku nos tin bida eterno.
Amigonan, ku tur konfiansa i gradisimento na e Señor nos Dios, nos por bisa ku e kontesta ta kla i sigur den e Skrituranan Santu ku nos ta yama Beibel, e Palabra di Dios. Despues di a wòrdu entregá den man di pekadornan, i ku El a wòrdu maltratá skandalósamente i matá riba un krus, i a wòrdu derá; Dios, e Tata a lanta Hesus for di morto. Anto pa un periodo di kuarenta dia, El a aparesé na e Apòstelnan, i a papia ku nan tokante e reino di Dios.
Ma na un okashon El a duna nan e mandamento aki: “No sali for di Herusalem, pero spera pa e promesa di e Tata cu boso a tende Mi papia di djE… boso lo wòrdu batisá ku e Spiritu Santu no muchu dia despues di e dia aki,” E promesa di e Tata di kual Hesus a papia di dje aki tabata e benida di e Spiritu Santu. I e Spiritu aki no por a bini promé ku Señor Hesus a wòrdu glorifiká. Tin varios Skritura ku ta splika esei. (Lesa Juan 7:37-39 i Juan 14:25,26 i Juan 16:1-16).
Despues di a instrui e Apòstelnan tokante e benida di e Spiritu Santu, Hesus a wòrdu tumá den shelu. I algun dia despues durante selebrashon di e fiesta di Pentekòstes, ku tabata un fiesta Hudiu, ku ta tuma lugá sinkuenta dia despues di e Pasku Hudiu. I a sosodé ku ora e Apòstelnan, huntu ku un grupo di disipelnan, inkluiendo e mama di Hesus, i e rumannan di Hesus, tabata reuni riba e dia ei di Pentekòstes; ku di ripiente e Spiritu Santu a bini riba nan. Lesa pa e evento históriko aki den Echunan 2:1-13.
E loke a sigui asina pronto ku e Spiritu Santu di Dios aki a bini tabata algu impusibel pa hende. Pa kuminsá e Spiritu a duna e disipelnan e outoridat pa proklamá e Evangelio di grasia di Dios, sin miedu di e lidernan religioso ku a entregá Hesus den man di e outoridatnan Romano pa El a wòrdu matá.
I na e dos lugá, e Spiritu Santu a duna e Apòstelnan e outoridat pa proklamá Hesus komo Señor i Mesías (òf Kristu). I nan tabata proklamá Su resurekshon ku tur outoridat i klaridat bisando: “I NO TIN SALBASHON DEN NINGUN OTRO; PASOBRA NO TIN BOU SHELU NINGUN OTRO NÒMBER KU A WORDU DUNA NA HENDE, PA MEDIO DI KUAL NOS MESTER WÒRDU SALBA.” Echunan 4:12
P’esei amigonan, un berdaderu Kristian ta un persona ku a pone su fe den e Hesus aki, kende a muri ariba un krus pa nos pikánan, i Kende Dios, e Tata a lanta for di morto, i door di Kende e Tata a manda e Spiritu Santu. (Echunan 2:32-36) I ta e Spiritu aki ta konvensé nos di nos pikánan i di huisio ku ta bini sigur, i ku Hesus ta Esun ku ta libra nos di e huisio ei, si nos repentí awe i konfia den dj’E for di nos kurason.
Skirbí pa Bicento Henriquez
Nos ta rekòrdá tur di boso tokante e lugánan na nos tres islanan unda boso por optené Beibelnan, otro bukinan ku por yuda bo, i traktadonan. Nan ta:
Aruba: Libreria Victoria, 25 Elleboogstraat, Oranjestad.
Bonaire: Den Statie #2, Antriol
Curaçao: Boekhandel Evangelika, St. Thomas #19
Bo a kòrda pa skirbi nos?
Posted by Bicento & Betty Henriquez at 9:42 AM No comments: Links to this post
Thursday, April 19, 2007
PRIMAVERA A YEGA !
Si, alafin, alafan Primavera a yega aki na Canada. E prome flor cu ta sali for di tera ta e CROCUS. E sabananan ta yen di nan – un bunita bista! E ta un siñal sigur cu dianan di calor ta nos dilanti. Tambe e famoso parhanan “Canadian Geese” ta yegando tur dia na trupanan grandi buscando nan propio lugar pa traha neishi, pone webu, cria nan yiu y prepara nan pa bolbe bula Zuid den seis luna!
Bonbini na nos Blogspot. Nos ta confia cu boso ta bon. Nos ta sigui awe cu e topico UN CRISTIAN. Tin hopi comentarionan den Noticia rond mundo tocante e palabra “Cristian”. Aki ta nos segundo articulo tocante loke Beibel ta bisa! Sinti liber pa “download” y “print” e articulonan pa comparti nan cu bo amigonan y famianan.
UN CRISTIAN - #2
Probablemente abo cu ta lesando esaki tin pensá den bo mes cu bo ta un Cristian. Conociendo Aruba, Curaçao y Bonaire; e gran mayoria di nos a yega di considera nos mes como un Cristian. Y si un hende puntra nos con nos a bira un Cristian, hopi lo contesta: Mi a nace den un cas Cristian, of; Mi a nace un Cristian, of mi a bira un Cristian ora mi mayornan a laga batisa mi.
PERO KICO BEIBEL MES TA SIÑA NOS TOCANTE E ASUNTO IMPORTANTE AKI?
Den e prome mensahe tocante e Nomber ey, nos a menciona tocante cu e nomber of titulo Cristian ta menciona solamente tres bes den Beibel. Y esunnan cu a wordo yama Cristian, a wordo yama asina pa motibo cu nan tabata kere den Cristo, y tabata sigui Su siñansa door di e Apostelnan. Ma prome cu esey nan a wordo yama: keredornan, discipelnan y e rumannan, y e santonan y tambe, E Iglesia. Awe despues di serca dos mil aña, ainda e mundu ta confundi y bruha tocante titulonan y nombernan.
Pero danki na Señor nos Dios, Kende a haci e posibel pa nos tin e Scrituranan Santo, mediante cual nos por wordo siñá, reprendi y corigi den e camina di Dios. Lesa 2 Timoteo 3:1-17.
E nomber Cristian NO ta un garantia pa drenta e Reino di Dios. Pero, fe personal den JesuCristo motiva pa repentimento di nos picanan, ta e garantia pa ricibi pordon y bida eterno. E increibel y inexplicabel bendicion aki ta ofreci na cada ser humano den henter mundo, pa gracia sin placa y sin preis. Pero, si, el a costa e preis di e sanger precioso di Cristo cu a wordo drama pa nos riba un crus. El a muri den nos lugar, pa E trece nos serca Dios. Ta p’esey cu nos ta lesa den Beibel lo siguiente: “Pasobra boso a wordo cumpra pa un preis: p’esey glorifica Dios den boso curpa.” Y atrobe, “Boso a wordo cumpra pa un preis: no bira catibo di hende.” 1 Cor. 6:20 y 1 Cor. 7:23. Y tambe den Efesionan 1:7 nos ta lesa, “ Den djE nos tin redencion pa medio di Su sanger, e pordon di nos picanan segun e rikesa di Su gracia, cu El a drama na abundancia riba nos.”
Amigonan, e sanger di Cristo ta inclui Su bida mes, y e manera cruel cu El a wordo sacrifica pa nos. Pero na di tres dia Dios, e Tata, pa medio di Su poder a lanta Cristo for di morto, y a dun’E e Nomber ariba tur nomber, tanto ta den cielo como ariba tera.
Un dia, Amigonan, tur rudia lo dobla pa e Jesus aki, pero e miho tempo pa haci esey ta awe y awor mes! No tarda mas, ma obedece awe.
Bo tin mester di un Beibel? Bo por haya cumpra na Libreria Victoria, Elleboogstraat 25, Oranjestad.
Posted by Bicento & Betty Henriquez at 1:31 PM No comments: Links to this post
Monday, April 9, 2007
Friday, April 6, 2007
UN KRISTIAN
E nòmber Kristian òf título Kristian ta pa indentifiká un persona ku ta un siguidó òf disípulo di Kristu. Den e Buki di Echunan 11:26, nos ta lesa lo siguiente: “I na Antiokia e disipelnan a wòrdu yamá Kristiannan pa promé bes.”
Despues di esei e nòmber òf título Kristian, ta wòrdu menshoná solamente dos bes mas. E Apòstel Pedro ta e úniku Apòstel ku ta menshoná e nòmber Kristian, i e ta menshon’e den e kontexto di sufrimentu. Asina aki nos ta lesa den 1 Pedro 4:12-19: “Amigunan stimá, no sea sorprendí pa e pruebanan doloroso ku boso ta pasando aden, net manera ta algu strañu ta pasando ku boso. Ma alegra boso ku boso ta participa den e sufrimentunan di Kristu, pa boso por salta di goso ora Su Gloria ta revelá. Si boso ta wòrdo insultá pa motibu di e nòmber di Kristu, boso ta bendishoná pasobra e Spiritu di Gloria, i di Dios ta deskansá riba boso. Si boso ta sufri, e no mester ta manera un matadó òf un ladron, òf kualke otro kriminal, òf asta manera un ku ta entremeté den asunto di otro. Pero, si boso ta sufri komo un Kristian, no tene berguensa, ma alaba Dios ku boso ta karga e nòmber ei. Pasobra e ta tempu pa huisio kuminsá ku e famia di Dios; i si e ta kuminsá ku nos; kiko e resultado final lo ta pa esnan ku no ta obedesé e Evangelio di Dios. Si e ta duru pa e hustu pa ta salbá; kon lo para ku e hende sin Dios i e pekadó? Asina anto esunnan, ku ta sufri di akuerdu ku Dios Su boluntat, mester kometé nan mes na nan fiel Kreador i kontinuá hasiendo bon.”
P’esei, Amigonan, un berdaderu Kristian, ta un persona ku a tende e Evangelio di Dios, i ku yudandsa di e Spiritu Santu di Dios, ta komprendé i ta obedesé.
Obediensia ta ora e pekadó ta repentí di su bida di piká, i ta kere di kurason den e Yiu di Dios, Kende a drama Su sanger riba un krus pa motibu di nos pikánan. No ta eksistí un berdaderu Kristian fuera di fe bibu den Hesus, e Yiu di Dios.
Boutismo di awa sin fe personal den Kristu ta pornada. Pa ta miembro di un religion òf di un Iglesia sin repentimentu y fe den Señor Hesus, ta un speransa falsu, den kual multitutnan ta bibando.
Pidi Dios awe pa E yuda bo pa repentí i pa kere e bon notisia di pordon i bida eterno ku ta solamente i únikamente pa fe den e Yiu di Dios.
Bo tin pregunta? Tuma un momento pa manda nos, via email, bo pregunta òf pensamentu ku bo tin. Laga nos interkambiá komunikashon! Kòrda bo por hasi kontakto ku nos na: bbhenriquez@shaw.ca Tambe, aki den un par di dia, nos lo bini ku e segundo parti di e tòpiko aki: Kiku un Kristian ta - segun e Skrituranan. I esei ta na: www. bbhenriquez.blògspot.com. Komparti ku bo famianan y amigu/anan di nos blògspot, i sinti liber pa pasa nos adrès na nan. Nos tin deseo di tende algo for di bo.
Despues di esei e nòmber òf título Kristian, ta wòrdu menshoná solamente dos bes mas. E Apòstel Pedro ta e úniku Apòstel ku ta menshoná e nòmber Kristian, i e ta menshon’e den e kontexto di sufrimentu. Asina aki nos ta lesa den 1 Pedro 4:12-19: “Amigunan stimá, no sea sorprendí pa e pruebanan doloroso ku boso ta pasando aden, net manera ta algu strañu ta pasando ku boso. Ma alegra boso ku boso ta participa den e sufrimentunan di Kristu, pa boso por salta di goso ora Su Gloria ta revelá. Si boso ta wòrdo insultá pa motibu di e nòmber di Kristu, boso ta bendishoná pasobra e Spiritu di Gloria, i di Dios ta deskansá riba boso. Si boso ta sufri, e no mester ta manera un matadó òf un ladron, òf kualke otro kriminal, òf asta manera un ku ta entremeté den asunto di otro. Pero, si boso ta sufri komo un Kristian, no tene berguensa, ma alaba Dios ku boso ta karga e nòmber ei. Pasobra e ta tempu pa huisio kuminsá ku e famia di Dios; i si e ta kuminsá ku nos; kiko e resultado final lo ta pa esnan ku no ta obedesé e Evangelio di Dios. Si e ta duru pa e hustu pa ta salbá; kon lo para ku e hende sin Dios i e pekadó? Asina anto esunnan, ku ta sufri di akuerdu ku Dios Su boluntat, mester kometé nan mes na nan fiel Kreador i kontinuá hasiendo bon.”
P’esei, Amigonan, un berdaderu Kristian, ta un persona ku a tende e Evangelio di Dios, i ku yudandsa di e Spiritu Santu di Dios, ta komprendé i ta obedesé.
Obediensia ta ora e pekadó ta repentí di su bida di piká, i ta kere di kurason den e Yiu di Dios, Kende a drama Su sanger riba un krus pa motibu di nos pikánan. No ta eksistí un berdaderu Kristian fuera di fe bibu den Hesus, e Yiu di Dios.
Boutismo di awa sin fe personal den Kristu ta pornada. Pa ta miembro di un religion òf di un Iglesia sin repentimentu y fe den Señor Hesus, ta un speransa falsu, den kual multitutnan ta bibando.
Pidi Dios awe pa E yuda bo pa repentí i pa kere e bon notisia di pordon i bida eterno ku ta solamente i únikamente pa fe den e Yiu di Dios.
Bo tin pregunta? Tuma un momento pa manda nos, via email, bo pregunta òf pensamentu ku bo tin. Laga nos interkambiá komunikashon! Kòrda bo por hasi kontakto ku nos na: bbhenriquez@shaw.ca Tambe, aki den un par di dia, nos lo bini ku e segundo parti di e tòpiko aki: Kiku un Kristian ta - segun e Skrituranan. I esei ta na: www. bbhenriquez.blògspot.com. Komparti ku bo famianan y amigu/anan di nos blògspot, i sinti liber pa pasa nos adrès na nan. Nos tin deseo di tende algo for di bo.
Posted by Bicento & Betty Henriquez at 5:17 PM No comments: Links to this post
Monday, April 2, 2007
E DIA DI SALBACION
Bon dia ariba e di dos dia di April, 2007
Aki boso por mira Bicento limpiando e auto despues di nos ultimo caida pisa di sneew!
Basta aña pasa, e Buki yama: Bo Preguntanan Contesta, scirbi pa Bicento Henriquez, tabata obtenibel tempo cu e tabatin e programa, cu e mes un nomber, na Radio Victoria. Aunke nos lo a preferi di a revis’e prome, ma circunstancianan no a permiti. Pero, si bo tin gana pa haya e boeki ey den su forma original pa bo lesa e contestanan ariba preguntanan tocante Beibel y e bida cristian, bo por hay’e cumpra na Libreria Victoria.
Libreria
Victoriata localisa na: Elleboogstraat 25, Oranjestad.
E DIA DI SALBACION
Den Scritura nos ta lesa cu e tempo den cual nos ta bibando yama: “E Tempo Aceptabel, y e Dia di Salbacion.” (2 Cor. 6:1,2)
Net prome cu e declaracion aki, nos ta lesa ta pakico e tempo aki ta wordo yama asina. Pasobra den 2 Cor. 5:19-21, nos ta lesa cu Dios a reconcilia nos cu Su mes den Cristo, sin tuma nos picanan na cuenta, y cu Dios a haci Jesus, kende no tabata conoce pica, bira pica pa nos, pa nos por bira e husticia di Dios den djE.
Anto e Apostel Pablo ta bisa nos, cu e, como un sirbidor di Dios y di Señor Jesus, hunto cu e otro apostelnan, a wordo encarga cu e ministerio di reconciliacion. Esey ta pa laga henter mundo sabi cu Dios a proveë un manera pa nos, cu di naturalesa ta enemigonan di Dios pa motibo di nos picanan; awor por wordo reconcilia cu Dios mediante fe den Su Yiu, nos Señor y Salbador JesuCristo, Kende a carga nos picanan den Su curpa riba e crus, pa E reconcilia nos cu Dios. Y no esey so, pero e Apostel Pablo ta yama su mes un embahador di Cristo, y ta mescos cu ta Dios mes ta apela na nos, door di e Apostelnan, pa nos sea reconcilia cu nE.
Amigo y amiganan, ora cu bo ta lesando e mensahe aki, sea sigur cu ta mescos cu si Dios ta yama y roga na bo personalmente pa bo sea reconcilia cu nE mediante fe den Cristo. E ora bo por comprende e declaracion aki cu ta bisa: “P’esey, ken cu ta den Cristo ta un creacion nobo; e loke ta biew a pasa, y e nobo a bini.”
Ta p’esey mes cu e Apostel ta sigui bisando: “Como co-trahadornan cu Dios, nos ta urgi boso pa no ricibi e gracia di Dios enbano, pasobra E ta bisa, den e tempo aceptabel Mi a scucha bo, y riba e dia di salbacion Mi a yuda bo. Mira, awor ta e tempo aceptabel, mira, awor ta e dia di salbacion.” Y den un lugar ta para scirbi: “Pa e motibo aki nos mester paga mucho mas atencion na loke nos a tende pa nos no drief pasa bai. Pasobra si e mensahe papia door di angelnan a keda firme, y cada violacion y desobediencia a ricibi su castigo husto, con nos por scapa si nos ignora un salbacion tanto grandi asina?”
E Scrituranan pa e mensahe cortico aki ta: (2 Cor. 5:17-21; 2 Cor. 6:1,2 y Heb. 2:1-4) Lesa nan y pensa y obedece. Anto scirbi nos si bo tin pregunta of bo tin deseo pa mas splicacion. Pero corda, tardansa ta desobediencia.
Scirbi y prepara pa Bicento y Betty Henriquez
Posted by Bicento & Betty Henriquez at 8:36 AM No comments: Links to this post
Subscribe to: Posts (Atom)


c: text/html

text:
Impuesto riba Ganashi
Servisio di impuesto ta kobra impuesto riba ganashi(na Hulandes: Winstbelasting òf Vennootschapsbelasting) ora ta trata di formanan hurídiko ku ta traha pa hasi ganashi. Base di e impuesto aki ta, ku por kobra impuesto riba ganashi despues ku a kita tur gastu fihá pa lei, entre otro depresiashon, dedukshon di invershon, regalo (donashon) i pèrdidanan rekompensabel.
Un Sosiedat privá, Sosiedat anónimo òf un otro forma hurídiko ku ta dirigí un negoshi, mester paga durante henter eksistensia di e negoshi, impuesto riba e ganashi total di e negoshi. Ta kobra impuesto riba e ganashi pa aña. Ta p’esei anualmente mester fiha ganashi fiskal. Ora ta stipulá ganashi fiskal, mester konta tur ganashi i pèrdidanan di e aña ku nan ta relashoná kuné. Por papia di ganashi solamente ora ku realis’é i por papia di pèrdida den e aña ku nan bira konosí (maske ku tin bes sa realisá nan un aña despues).
Kontribuyente[editá | editá fuente]
Impuesto riba ganashi ta destiná pa pagadónan di impuesto nashonal i internashonal. Pagadónan di impuesto nashonal ta tur forma hurídiko ku ta dirigí un negoshi i ku ta establesé na Kòrsou. Un ehèmpel di esaki ta un Sosiedat anónimo. Pagadónan di impuesto internashonal ta tur negoshi ku no ta establesé na Kòrsou, pero ku si ta gosa di entradanan for di Kòrsou, por ehèmpel entrada for di hür di propiedat inmóbil. Pa determiná si bo mester kumpli ku impuesto riba ganashi, ta sigui un enumerashon i despues un deskripshon di e formanan hurídiko ku mas ta bin dilanti.
Formanan hurídiko ku ta bini na remarke pa paga impuesto riba ganashi ta:
- Sosiedat anónimo
- Sosiedat di privá
- Asosiashon
- Fundashon (p’asina leu ku e ta ehersé un negoshi i no solamente pa atendé e interes di komunidat en general)
- Asosiashon ku personalidat hurídiko, kontal ku ta dirigí un negoshi.
Kalkulashon di ganashi[editá | editá fuente]
Tin dos manera pa kalkulá ganashi. Por kalkulá ganashi pa medio di un kalkulashon di ganashi spesifiká òf pa medio di komparashon di kapital. Un kalkulo spesífiko di ganashi ta duna un bon bista di bo negoshi. Kalkulo spesífiko di ganashi ta duna Servisio di impuesto tambe mayoria informashon. Kalkulashon di ganashi ku komparashon di kapital ta hopi simpel. Ta kompará kapital na komienso di aña ku kapital na fin di aña. Si e kapital a subi, a hasi ganashi. Si el a baha, a hasi pèrdida. E forma di kalkulá ta mustra simpel: Kapital final – kapital inisial = ganashi
Ehèmpel Riba 1 di yanüari 2008 tin Naf 1.000,- den kasa. Riba 31 di desèmber 2008 tin fl.1.100,- den kasa. Pues bo a hasi fl.100,- di ganashi. Kon i dikon bo a hasi ganashi, bo no por saka afó for di e kalkulo aki. Solamente bo por indiká e kantidat di ganashi òf pèrdida di e forma aki.

robotstxt: allowed

filter: keep


text:
Remitido
Pa bo por logra haya un rijbewijs Arubano a bira manera un caminda di cruz. Antes bo por a pasa e examen pa haya un rijbewijs arubano na e wardanan di polis San Nicolas y Oranjestad. E tempo di espera pa haya un fecha pa pasa examen tabata entre dos pa tres luna.
Den añanan 2006/2007 Cuerpo Policial Arubano (KPA) a bin cu idea pa centralisa e pasamento di e examen. A institui Buro Examenrijbewijs y a worde ubica den e warda di Polis na Sta Cruz.
Na mes momento sr. Wilfred Hart y sr. Stanley Eduarda y cu ayudo di Sr. Otty Oliviere den felis memoria a worde encarga pa bin cu lesmateriaal nobo y tambe pa introduci un systema moderno y automatisa cu ta worde usa den casi tur paisnan di Reino Hulandes (cu excepcion di Aruba) pa hopi tempo caba.
Pa un motibo of otro e proyecto aki nunca a mira lus di dia y a worde poni den lachi di olvido.
Mientras tanto e poblacion a sigui crece y e peticion pa haya un rijbewijs arubano a crece enormemente. Actualmente si bo inscribi pa un fecha pa pasa examen ta te mas o menos aki un aña lo bo haya un cita. Ironia di bida ta cu gobierno ta tuma e suma di 90 Florin pa inscripcion for di e kandidato y ta despues di un aña ta duna e servicio. Esaki ta increibel y inacceptabel y tin como consequencia cu:
(*) Ta worde promovi cu e chofernan cu tin mester di un rijbewijs sea pa trabao, compra di un auto of algun otro motibo ta core auto sin tin un rijbewijs valido;
(*) Seguridad y tranquilidad den trafico ta worde poni na peliger pa falta di conocimento di e reglanan local di trafico;
(*) Personan cu tin como profecion duna les di coremento di auto ta worde perhudica den nan entrada.
Pa tur problema tin soluccion. Sr. Alex Pieters di KPA a tuma e iniciativa pa bin cu un Proyecto Piloto cu ta encera automatisacion y modernisacion di e systema di pasamento de examen.
E systema nobo aki a worde getest y a demonstra di ta funciona. (*) Cu e systema actual cada mei ora 1 kandidato ta worde examina. Dus 2 pa cada ora y mas o menos 14 candidato pa dia.
Introduciendo e sistema nobo (multiple choice) klassicamentel 15 a 20 kandidato den mei ora lo worde examina. E restraso cu tin lo worde recorta drasticamente.
Pa permiti introduccion di e systema nobo aki un cambio chiquito tin cu worde haci den articulo 6 lid 2 di e Ordenansa di Trafico cu ta regarda pasamento de examen pa obtene un rijbewijs arubano.
Segun ultimo informacionnan for di den seno di KPA nan ta cla pa cuminsa cu introduccion di e systema piloto.
Solamente falta e Decreto Ministerial cu lo haci e introduccion di e systema nobo aki possible.
Ta urgi e minister di justicia, bow cual e asunto aki ta resorta, pa tuma accion den e asunto aki pa asina introduccion di e systema nobo tuma lugar mas pronto cu ta posibel.
Rolando Maduro,
Maduro Autorijschool.


text:
Pa Godfried Gogo Adem | GMA/News
Outoridatnan di Unidat Polisial Nashonal di Amsterdam Amstelland a kabe informa ku e dama ka perde su bida awe mainta ta un dama nanse na Korsow, pues joe di Korsow.
Ta trata di un tal Roselin. Ela ser enkontra riba un brug i tabatin heridanan di bala na varios parti di su kurpa. Krimen pashonal , asesinato of likidashon?
E asesinato ka tuma luga diahuebs di dia kla I trempan den mainta den Amsterdam Zuid Oost (Bijlmermeer) ta laga hopi di nos hendenan Antiyano ku hopi pregunta.
E viktima Rosleny Magdalena (28) a perde su bida net na momento ke la kaba di hiba su joe di seis aña skol. E asesino lo a para wardé pa por a pone fin na Roselin su bida.
Kiko a pasa i kiko te ‘toedracht’ pe asesinato aki ta algu ku outoridatnan di polis di Amsterdam, huntu ku NFI mester kabe investiga pa por detene e sospechoso mas lihe ku ta posibel.
E kaso
Tabata alrededor di mitar di nuebe di mainta ku centrale meldkamer di polis a risibi e informashon ku un pasante lo a bon topa ku un dama gravemente herida riba un brug ku ta keda na Maldenhof den Bijlmer.Esaki ta un parti hopi trankil di Stadseel Amsterdam ZuidOost den bario Gaasperdam.
Mesora a dirgi varios patroeya ne sitio. Mientras tambe a dirigi dos ambulnce i Trauma Team ne sitio. Intentonan pa salba bida dje viktima ku intervenshon Kirurgiko ne sitio no duna resultado i na yegado Hospital medikonan mester a konstata ‘dead on arrival’.
Kiko a pasa exaktamente?
Varios te rumornan ku por bin tende den area di Bijlmer unda tin un gran kantidat di Antiano, Surnameo i tambe Latino ta biba.
Tin ku ta di opinion ku lo ta trata di un krimen pashonal. Tin otro ta kere ku ta un asesinato o likidashon.
Echo ta ku sigun siensia a bin siña nos majoria krimen pashonal ta tuma luga den oranan di lat den atardi o mas tantu anochi. Den kaso di krimen pashonal e ‘dader’ no sa para warda riba su viktima, pero ta aktua mas bien di forma impulsivo. Personan ku ta biba den ‘laagbouwwoning’ nan den serkania a indika ku nan a skucha dos disparo. Si ta trata di krimen pashonal mas bien bo ta skucha sundramente i gritamentu, di parti dje viktima ku ta pidi yudansa prome. I prome ke ‘dader’ pasa over pa mata e ta maltrata su viktima i esaki ta pone ke ta grita pidi ouksilio.
Tin un posibildat chikitu ku ta hende robes. ‘Persoonsverwisseling’. Pero loke tambe ta resalta ta ku tin dama ku ta drenta relashon ku kabayeronan ku tin vinkulo fuerte ku baho mundu, kual e tempunan aki tin lista ku nomber di sierto hende. I ku si bo ta famia o amante bo tambe por ta aden. Esaki pa algun tempu ta konosi. Polis mes a duna di konose den oranan di anochi ku Rosleny Magdalena no ta un konosi di nan ni tampoko tin un strafblad
Rosleny ta joe muhe di konosido Glen Magdalena kende algun tempu pasa a fayese. Na juni dje aña aki e wela di dje kende e tabata biba serka dje tambe a fayese inesperadamente.
Pas na su restunan i forsa pe famianan I sigur e ju ka keda atras sin su mama.
Ribe foto e viktima Rosleny ‘Roselin’ Magdalena (28)
Bron: GMANews


text:
Prensa internashonal presente na Kòrsou pa kubri nos Karnaval
WILLEMSTAD- 12 di febrüari 2015 - Kòrsou tin un di e karnavalnan di mas kreativo, kolorido i eksepshonal na mundu i sigur den region Karibe. Esaki ta e motibu ku e aña aki tambe Ofisina di Turismo di Kòrsou (CTB) lo ta anfitrion di miembronan di prensa internashonal ku lo bishitá nos isla pa kubri e biaha aki Karnaval 2015, edishon # 45. Ku e kobertura internashonal aki, CTB ke mustra mundu kon nos ta selebrá nos fiesta kultural i motivá tur ku mira e grabashonnan pa próksimo aña nan ta aki pa selebrá Karnaval huntu ku nos.
E aña aki Kòrsou lo risibí bishita di 21 miembro di prensa internashonal for di: Sürnam, Venezuela, Merka i Karibe. E miembronan di prensa internashonal ta di entre otro: Globovision, Radio Musik + POP FM, Sin Etiqueta, One Caribbean Television, South Jersey Times, Chicago Daily Herald i De Waretijd. Banda di akudí na eventonan relashoná ku karnaval i e marchanan, CTB ta probechá di e okashon pa laga e miembronan di prensa sera konosí tambe ku mas aspekto di e produkto Kòrsou. A hinka un programa varia den otro kaminda ta duna oportunidat pa e miembronan di prensa konosé nos sentro di siudat, Banda Ariba, Banda Abou i tambe nos kushina krioyo.
CTB ta hasi su máksimo esfuerso pa keda promové nos Karnaval komo parti importante di nos produkto turístiko. Laga nos duna tur e bishitantenan for di eksterior un kaluroso Bon Bini.


text:
DEN HAAG – E plan di PVV pa manda hende kriminal di Aruba, Kòrsou i Sint Maarten bèk nan isla, tin poko chèns. PVV a konta ku sosten di CDA i VVD pero e no ta hañ’e.
Tur dos partido di koalishon ta rekonosé e imágen ku PVV ta pinta di ‘kriminalidat haltu bou di antiano na Hulanda’ pero nan ta haña e proposishon di lei aki ‘inalkansabel’ i ‘imposibel pa ehekutá’.
‘No serio’
Diferente partido den Tweede Kamer ta iritá ku PVV no ta tuma e krítika di Konseho di Estado ‘serio’. E konseho ta bisa entre otro ku e plan no ta alkansá su meta i ta kontra lei pasobra e ta distinguí entre hende hulandes.
Kader:
Hasi palabrashon ku Aruba, Kòrsou i Sint Maarten
E partidonan CDA, SP, PvdA i SGP aktualmente no ta mira mas chèns pa hasi palabrashon ku e gobièrnunan di Aruba, Kòrsou i Sint Maarten. Den un Lei di Reino den un tiru lo bini tur eksigensia di establesimentu pa tur parti di Reino.
E miembro di Tweede Kamer Ronald van Raak (SP) ke klaridat di gobièrnu hulandes si Aruba, Kòrsou i Sint Maarten posiblemente tin un maneho pa pone hóben ‘ku no tin futuro òf ku no por mantené riba un avion pa Hulanda’. “Nos no tin mester di lei pa esaki sino palabrashon polítiko.”
Ainda e debate no a kaba
E trato di e proposishon di lei no a pasa ainda. E presentadónan Fritsma i Machiel de Graaf (PVV) na un momentu mas lat por trata tur pregunta ku a hasi awe den Tweede Kamer.
Durante e di dos debate aki lo sali tambe si PVV ta dispuesto pa adaptá e proposishon di lei pa manda hulandes karibense kriminal bèk. Un proposishon di lei di VVD pa pone eksigensia na establesimentu, no a haña un mayoria na 2016.


text:
ORANJESTAD – Mas cu 2 siman pasa cu Xander Bogaerts a ricibi un deadball ariba su man drechi, pero ainda tin un preocupacion pa a sake for di lineup ayeranochi.
E la wordo usa den extra inning ayeranochi pero no a bati, ni filia.
MRI a indica cu e tin un musculo den e parti gordo di su man cu ta conduci na un “sprain.” esey Manager John Farrell a declara. Pesey e ta dia pa dia.
Bogaerts a bati pa solamente .154 sin niun base extra den 6 wega despues cu e pitcher di Rays Jacob Faria a dale 6 July ultimo. Bogaerts a bolbe den lineup dos dia despues cu Manager a anuncia cu no tin niun problema.
Awor si e la bira un problema.
Pa jena e bashi, Deven Marrero ta move di tercera base pa shortstop mientras cu Brock Holt lo hunga tercera base.
Red Sox a gana ayeranochi ariba un walk-off di Hanley Ramirez cu score di 5-4 den di 15 inning.
Source: BostonHerald.com


text:
ARIZONA – Team Kingdom of the Netherlands ta den full preparacion pa locual ta bai bira e evento mundial mas grandi di e deporte di baseball, e World Baseball Classic.
Randolph Oduber, Chadwick Tromp y Ryan Oduber a wordo invita pa e trainingscamp di e seleccion di Reino na Scottsdale, Arizona cual ta e complex di e ekipo di San Fransisco Giants. Manager Hensley Meulens cu cooperacion di su organisacion di San Fransisco Giants a logra pa e ekipo di Reino por train y prepara den un forma optimal.
E seleccion lo conta cu ayudo di 5 hungador di grandes ligas, Xander Bogaerts (Red Sox), Andrelton Simmons (Angels), Didi Gregorius (Yankees), Jonathan Schoop (Orioles) y Jurickson Profar (Rangers). Nan lo raporta dia 1 di Maart segun ta stipula pa MLB. Kenley Jansen cu a caba di firma un contract importante cu e ekipo di Dodgers ta disponibel si encaso nan mester di su persona den e ultimo rond.
E prome rond lo tuma lugar na Sur Korea unda cu Team Kingdom lo bataya contra Sur Korea, Isreal y Chinese Taipei. E seleccion di Reino por ta un di e sorpresa den e torneo aki mirando cu ultimo biaha nan a logra jega te semifinal unda nan a wordo elimina pa Santo Domingo. E biaha aki e grupo tin mucho mas experiencia y esey por ta e differencia.
Team Kingdom lo conta cu un staff di entrenador hopi experiencia. Manager lo ta Hensley “Bam Bam” Meulens cu lo conta cu Andruw Jones como coach, Bert Blyleven como pitching coach, Ben Thijssen y Steve Janssen.
E seleccion di Reino Hulandes lo ta bai tin un tremendo ekipo y lo por ta un sorpresa den e torneo aki. Santo Domingo ta favorito mirando cu nan ta e campeon actual, nan tin un tremendo ekipo. Estados Unidos no a keda atras y pa prome biaha nan tin nan mihor hungadornan hungando. Japon semper ta keda un team fuerte pero no ta descarta cu e ekipo cu ta existi di hungadornan di Aruba, Curacao y Hulanda lo ta den contienda pa e titulo mundial.
Nos di Sports Zone Aruba lo sigui e pasonan di e hobenan di Aruba hopi di aserca ora nan representa nos den e World Baseball Classic cu ta cuminsa dia 6 Maart na Sur Korea. Transmission di e evento lo ta atraves di MLB Network y ESPN Deportes. Bo por sigui nos ariba nos pagina official di social media, Facebook, Instagram y Twitter Sports Zone Aruba pa asina sigui tur e ultimo informacion di e seleccion di Reino Hulandes.


text:
ORANJESTAD (AAN): Diabierna dia 17 di november, Oficina di Propiedad Intelectual ta cumpli su ‘Aniversario di Perla’ esta 30 aña di existencia. E dia lo worde celebra cu un ‘Open Dag’pa publico.
Un invitacion caluroso ta keda extendi na pueblo di Aruba en general pa pasa na nos oficina,p’asina haya informacion riba entre otro registracion di Marca y Logo; como tambe riba Patent y Derechonan di Autor, pero tambe pa celebra hunto cu OPI e gran dia aki. E ‘Open Dag’ lo ta for di 9’or di mainta te cu 4’or di atardi na Oficina di Propiedad Intelectual cu ta situa na Adriaan Lacle Boulevard 3 na Oranjestad.
En conexion cu e fecha aki OPI lo ta publicando den DIARIO algun relato, p’asina informa publico pakico ta consehable pa registra un creacion, marca of composicion.


text:
Parlamentario Jennifer Arends-Reyes
ORANJESTAD (AAN): Segun sra Arends-Reyes Aruba ta trahando sumamente duro ariba e introduccion di mas proyecto y posibilidad pa ‘opvang’ tanto pa mucha como hobennan.
Nos sa cu e mayornan awendia tanto mama como tata ta mas participativo den e mundo laboral y e discusion pa e necesidad pa reenforsa e programanan y facilidadnan cu ta ofrece cuido y un disiplina manera arte, musica, deporte y baile ta birando mas central.
Ta bira hopi cla cu lo mester por cuminsa pensa ariba horarionan extendi di schoolnan caminda cu muchanan y hobennan despues di school merdia por keda school y haya otro programa extra curricular cu lo yudanan enorme den nan formacion. Realidad ta cu tin demasiado mucha y hoben despues di school ta keda cas y ta keda cas sin supervision cual ta inaceptabel.
E fenomeno aki di ‘sleutel kinderen’ mester worde disminui cu un plan nacional segun sra Arends-Reyes kende ta kere firmemente den proyectonan despues di merdia. Na Aruba e participacion di deporte ta bao di 20% y e cifra aki mester bay incremente. A introduci varios proyecto traimerdia pa schoolnan y hobennan pero ainda falta uno na nivel nacional cu ta acapara varios Ministerio huntu.
Hopi mucha ariba nos isla ta haci uzo di centro di cuido/creche cu ta ofrece cuido full dia te cu 5’or of 6’or di atardi te ora cu un of tur dos mayor caba di traha. Esaki tabata un conclusion despues di a bishita varios crèche y tambe estadisticanan.
E ley cu Parlamento lo mester por trata den e luna venidero pa introduci e permiso, inspeccion y rekisitonan basico ta sumamente importante pa nos pais mirando cu tin necesidad pe y tur caso lamentable na cada crèche ta uno dimas. E ley aki di crèche a tarda pa traha riba dj’e mirando cu e producto final y te ultimo ainda tawatin contribucion di diferente stakeholder manera fundacion pa nos muchanan, doñonan di crèche, mayornan, gobierno y Parlamento.
A presenta e concepto di ley varios biaha na Parlamento y ta fraccion di AVP so a manda pregunta pa gobierno y a pidi pa haci cambionan necesario pa wak con por yega na cambionan den un periodo di transicion cu ta keda realistico y rasonabel pa e centronan. Esaki ta hustamente locual a tuma e ultimo tardansa pa trece e ley aki den un reunion publico y pa e caba di bira un realidad.
A comprende cu lo bin un nota di cambio y lo presenta periodonan di transicion especialmente pa inversionan den infrastructura pa cada centro. E upgrading di e personal tambe lo conose un programa special ofreci pa gobierno y tambe tin su periodo di transicion.
Un punto cu hopi crèche tawatin dificultad cune ta e ratio di cuanto leidsters pa cuanto mucha, esaki ta un punto caminda cu Aruba compara cu Hulanda of Curacao tin un ratio mucho halto pa cada leidster. Den e nota di cambio lo trece un proposicion pa asina yega na un cantidad balansa y realistico pa Aruba sin cu ta compromete e calidad y supervision cu mester por ofrece na nos muchanan sra Arends-Reyes ta termina bisando.


text:
Camindanan sera pa plasnan di azeta riba Sasakiweg for di Ritz Carlton te cruzada di Bubali y Palm Beach bay pariba
Dialuna atardi a drenta informe di cu tin varios plas di azeta plama riba Sasakiweg y caminda di Palm Beach pa Koyari. E situacion ta cu a sosode varios accidente debi cu autonan a slip y a bira incontrolable y a bay dal otro autonan. Cu varios patruya mester a sera tur e camindanan afecta.
Hard rock cafe bin lus di trafico Palm Beach bay te krusada pa bay Koyari (Buccaneer) end up riba retonde Bubali bay Superfood pasa bandi Superfood bay retonde sigi riba Schotlandstraat te dilanti Watapana Tours ta sera pa tráfico te proximo aviso.
A constata cu tin azeta ariba e camindanan akiriba menshona pa cual motibo tin diferente dalmento a tuma luga.


text:
ORANJESTAD(AAN): E casonan recien di HIV na Aruba ta conoci. Mas tanto di HIV, e casonan di aña 2016 tabata mas of menos 45. Den 2015 a haya un subida drastico di casonan positive segun Arnelda Els di e Departamento di Malesanan Contagioso. Prome cu esey tabata tin un averahe di mas of menos un 23 caso nobo pa aña.
Na 2015 diripiente a haya un subida drastico di riba 50 caso pa e aña ey. Y pa 2016 e ta mas of menos un 45, manera ya menciona.
Els a splica cu estudionan no a worde haci, pero ta pensa cu no por bisa cu hendenan ta birando mas conciente, cu nan ta test mas tanto, of ta en berdad e casonan di HIV ta subiendo mas tanto den comunidad di Aruba. Na Corsou ta mira pa siman 3 pa 4 caso nobo.
Un biaha mas, no sa si ta hendenan ta test bastante of en berdad ta cu e casonan nobo ta bin pa siman. Locual cu kier awor aki ta pa hendenan cuminsa test. Bo tin cierto comportacion di risico, test regularmente. Haci bo testnan di HIV. Tin diferente caminda cu bo por test.
Pasobra mas lihe bo sa bo status di HIV, mas lihe bo por haya tratamento. Awendia HIV casi ta worde considera como un malesa cronico mescos cu un diabetico. Como diabetico ta bebe remedi, mantene un dieta y bo ta biba pa largo.
Tin hende ta muri di HIV. Aunke den e ultimo aña aki, no tabata tin caso di morto door di Aids. Pero den añanan prome, e factor cu tin aki ta hendenan ta haya sa cu nan tin HIV mucho laat. Ora cu nan tin tur e sintomanan aki caba di Aids y no por worde trata mas. Ta un factor cu tin cu test tempran.
No tin mucho estudio tocante di kennan ta hay’e, sea cu nan ta di e mesun sexo of no. Els a splica cu por haya un bista, pero un biaha mas, door cu e informacion ta asina schaars, den sentido cu no por bisa cu e ta mas den hende homber cu homber of ta mas cerca heterosexualnan of hendenan gay, of cerca hoben. Por menciona categoria di edad, cu ta mas den entre 20 bay ariba.
Loke por bisa si, cu e ta den categoria di edad cu ta mas productivo den comunidad. Ta net den temporada cu bo ta traha, entre 20 y 60 aña, tin casonan.
Tin dato te cu 2017 cu ta mustra cu tin un averahe di 4 caso pa aña, caminda e ta subi y baha. E cantidad di mas halto cu tabata tin te basta aña, 1999, cu tabata tin 10 caso cu a fayece di HIV. Despues e ta varia. Esun di mas abao tabata na 2005, 2012. E averahe ta mas of menos 4 pa aña.


text:
Tin multiple estudio cu a asocia duchanan vaginal cu infeccion, inflamacion y embarasonan ectopico.
Tambe ta relaciona cu un aumento di cancer di boca di matris, un disminucion di fertilidad, un mayor riesgo di haya HIV y otro enfermedadnan di transmision sexual.
Partiendo di e base ey, e estudionan cientifico a duna un paso mas leu y a observa cu e practica aki ta altamente relaciona cu e desaroyo di cancer di ovario.
Es mas, ta ofrece un cifra pa e hayasgo aki, pudiendo determina cu duchanan vaginal ta duplica e riesgo di cancer di ovario.
Laga nos wak mas riba esey…
“Sister Study”, e estudio cu a determina e hayasgo.
E proyecto di salud femenino aki ta sustenta bao di e lama “Di muhe pa muhe, di ruman pa ruman, nos ta marca e diferencia.”
Sister Study ta e responsabel di e hayasgo asina importante aki den lucha contra cancer di ovario.
E plantamento inicial ta fascinante, ya cu ta compone di diverso y liñanan plural di investigacion riba salud femenino cu ta dunando luz riba distinto patologia y metodonan di prevencion.
E revista Epidemiology a haci un eco di e resultadonan di e siguimento desde 2003 di mas di 41 mil hende muhe di Merca y Puerto Rico.
Tur tabata tin edadnan di entre 35 y 74 aña di edad y ademas, un ruman muhe cu a desaroya cancer di pecho.
Na Juli 2014 a detecta 154 casonan di cancer di ovario, pero e cifra a duplica ora cu a incorpora nan na e estudio na e muhernan ey cu tabata practica duchanan vaginal.
Atrai pa e resultadonan aki, cientificonan a aisla e casonan di muhenan cu no tabata tin gennan asocia cu e aparicion di cancer di pecho den famia, locual a fortalece ainda mas e relacion entre e duchanan vaginal y cancer di ovario.
Kico ta duchanan vaginal
E duchanan vaginal ta mescla di diferente substancia como antiseptico y fragancianan cu tin como obhetivo limpia y refresca e vagina.
Nan por bin den diferente presentacion of dispositivo, cu aplicadornan cu ta impulsa e likido den e interior di bo zona intima. Otro opcion ta, simplemente aplica un drop directo di awa den e zona.
Si ta bon, e vagina ta limpia su mes di manera natural, muhernan tin e tendencia di aplica awa den abundancia, mescos cu uza productonan di higiene intimo cu tanto e boticanan ta anuncia den distinto medionan di comunicacion.
Aunke nan ta totalmente desaconseha, su disposicion liber den supermercadonan y comercionan, cu e fin pa haci cu hopi hende muhe uza e productonan aki sin supervision medico.
Asina, aunke cu por proporciona un sensacion di frescura y di aparente limpiesa, nan ta perhudica e pH normal di e vagina, alterando e ekilibrio natural di e canal.
Di e manera aki, segun e distinto estudionan cita, un uzo continua ta faborece:
* E crecemento exagera di bacterianan dañino.
* Infeccion.
* E empuhe di bacteria pa e matriz, e tubonan di Falopio y e ovarionan.
* Cancer di ovario.
Mientras cu mayoria di dokter ta desaconseha e duchanan vaginal, hopi hende muhe ta sigui haci’e pasobra ta supone cu algun beneficio cu no ta tal, manera un aumento di limpiesa.
P’esey, ta necesario pa nan desaroya intervencionnan cu ta preveni e practica aki.
Practicanan mas recomendabel cu e duchanan vaginal
Te preocupante cu, apesar di ta totalmente desaconseha pa profesionalnan di salud, un alto porcentahe di hende muhe, ta realisa e practica aki di manera cotidiano.
Di e manera aki, nos por compronde cu ta multiple e rasonnan cu ta hiba nos pa realisa duchanan vaginal como parti di nos rutina diario.
Ya sea cu ta pa e sensacion di frescura y di limpiesa of di creencia falso cu “e productonan di botica of awa no por haci nos daño,” e premisanan pa elimina e custumber perhudicial aki ta:
* Evita su uzo sin e recomendacion explicito di un dokter acredita manera un specialista den ginecologia.
* Bisti paña limpi diariamente.
* No humedece e zona di manera artificial.
* Mantene un alimentacion y un estado fisico saludabel corecto.
* Laga cu e vagina ta haci su mes limpi su mes di manera natural sin introduci nada, ni sikiera awa di douche.
* Haci e area exterior cu awa tibio limpi y habon suave sin holo, specialisa pa e zona vaginal externo.
* No tin cu haci limpi mas di un biaha pa dia, ni tampoco cada biaha cu urina. Simplemente nos por seca e zona cu papel di wc sin uza e bidet.
Nota na e lector: E informacion aki ta esencial pa bida di tur hende muhe, pero nos no por lubida cu ta hayasgonan cientifico cu ta pretende di aporta luz riba e practicanan mas saludabel na nivel general.
Cada cual tin cu consulta cu su ginecologo pa e tipo di practicanan aki cu e fin di informa riba loke ta consehabel den su caso particular.
Fuente: http://www.bbc.com/mundo
Ducha vaginal por aumenta risico di cancer di ovario
Tin multiple estudio cu a asocia duchanan vaginal cu infeccion, inflamacion y embarasonan ectopico.


text:
Recientemente, e studiantenan di prome aña di e estudio di Movecion y Salud (MyS) a participa na e asina yama Land Kamp Movecion y Salud 2018. E team di docente di MyS a prepara un programa extenso y activo pa tres dia largo. E meta primordial di e kamp tabata pa e studiantenan di prome aña cera conoci cu otro. Alabes pa nan conoce e team di docente di MyS y conoce e studiantenan di MyS cu actualmente ta den nan ultimo fase di estudio na IPA, pa scucha nan experencia na IPA y conseho p’asina nan tambe por tin exito den nan estudio.
E kamp a tuma luga den naturalesa. Di e manera aki, e studiantenan ta experencia kico tur e naturalesa di Aruba tin pa ofrece. Sin laga afo cu naturalesa ta un di modulonan cu ta forma parti di e curiculo di MyS, di cua den futuro e studiante lo duna les di naturalesa na scolnan primario. E kamp tabata consisti di diferente actividad di teambuilding cu e meta pa kibra ijs entre e studiantenan y crea asina tambe e sentido di union den e klas. E actividadnan tabata, entre otro: core 28 km total riba bais y percura pa tur persona cu ta forma parti di e grupo yega hunto final. Ademas di esaki, e studiantenan a subi Hooiberg y participa na les di yoga di docente Leontine, di cua nan a siña diferente tecnica di movecion den duo of grupo. Banda di esaki nan, nan a cana den e mangelnan bou di brug di Fransepas. E aventura a caba cu un ‘kampvuur’ . Aki tanto e studiante- como e docentenan a haya oportunidad pa reflexiona tocante e kamp, inspira y motiva otro pa cuminsa e aña academico cu hopi energia y positivismo, p’asina bira docentenan ehemplar cu ta contribui na desaroyo y cultura di nos muchanan.
Un palabra di gratitud ta bay na Price Smart, ASD y Aruba Trading Company cu a contribui masalmente na Land Kamp Movecion y Salud 2018. Masha danki pa e gran aporte na e proyecto aki cu ta yuda cu e formacion di nos futuro educadornan. Alabes IPA ta desea e studiantenan hopi sabiduria, bon motivacion, gran perseverancia, hopi creatividad y inspiracion p’asina 2018-2019 bira un aña escolar exitoso.


text:
Friday, July 13, 2007
UN MAPA #2
Esaki ta di dos mensahe den kual nos ta usa UN MAPA pa purba splika e importansia di Beibel pa guia nos den e kamina di bida eterno.
Mapanan a wòrdu usá for di hopi siglonan pasá. Pero awe tin mapanan di mas kompliká ku nunka antes. Puntra e kapitannan ku ta manehá e barkonan gigante ku tin awe. Of e piloto di avionnan moderno. Prome ku un persona por ta un Kapitan of un piloto, e mester tin añanan di estudio prome ku e por okupá e puesto ei.
E Título: “Beibel” - no ta e título di un solo buki, sino di varios Scrituranan skirbí door di diferente outornan. Un Beibel ta konsistí di dos título prinsipal ku ta: e Testament Bieu i e Testament Nobo. Un testament ta nifiká un Aliansa. I den e kaso aki, e ta un aliansa entre Dios i hende. E prome aliansa tabata esun di e Lei, kual Dios a entregá na Moses. E di dos i último aliansa ta esun ku a bini pa medio di Hesu-Kristo, nos Señor. E Apòstel Huan ta presentá e Aliansa Nobo ku e deklarashon aki: “Pasobra e Lei a wòrdu duná pa medio di Moses, ma grasia i berdat a bin pa medio di HesuKristu. (Huan 1:17) E deklarashon aki ta siña nos hopi kla ku Beibel ta kontené e dòktrina di lei, i e dòktrina di grasia. E dòktrina di lei basá ariba e mandamentonan di Dios ku a wòrdu entregá mediante Moses.
Si un persona a obedesé e lei òf a kumpli ku e lei kompletu henter su bida sin falta den ningun di e mandamentunan, e persona aki lo a haya bida pa medio di esei. Pero e berdat ta ku ningun hende por wòrdu hustifiká dor di a kumpli ku e Lei di Moses. Pakiko? Pasobra e lei no a wòrdu duná komo un medio pa gana bida eterno, sino mas bien pa mustra e ser humano kon pekaminoso e ta, pa e por repenti i buska Dios. Si un persona por a haya bida dor di a kumpli ku e mandamentonan, anto lo no tabatin mester di sakrifisio di animalnan, manera a tuma lugá bou di lei di Moses.
Beibel ta enfatisá ku e sanger di animalnan nunka por kita piká. Pakiko anto e puebel di Israël tabata ofresé sakrifisio di animalnan? Beibel ta splika ku e sakrifisionan ei tabata un rekordatorio anual di pikánan, pasobra ta impusibel pa e sanger di toronan i kabritunan kita piká. (Lesa Hebreonan 10: 3,4)
Nos ta kombidá kada persona ku ta lesa e mensahe aki, pa bo lesa Hebreonan kapítulo ocho y nuebe y dies pa un splikashon hopi detayá tokante e tema aki di sakrifisio di animalnan pa pordon di pikánan. E versnan diesun i diesdos di kapítulo dies, ta bisa lo siguiente: “Dia tras dia sacerdote ta para i ta kumpli ku su debernan religioso; bes tras bes e ta ofresiendo e mes sakrifisionan, kualnan nunka por kita piká. Pero ora ku e sacerdote aki (esta Kristu) a ofresé pa semper un sakrifisio so pa pikánan, El a sinta na e man drechi di Dios.”
Nos por konklui anto ku bou di lei duná na Moses, e sakrifisionan di animalnan pa pordon di pikánan tabata solamente un rekordatorio i un rekonosementu di pikánan, te dia ku e berdadero sakrifisio a wòrdu ofresí den persona di e Yiu di Dios. P’esei El a wòrdu introdusí dor di Huan Boutista, komo: “E Lamchi di Dios ku ta kita piká di mundu.” (Huan 1:29).
P’esei amigunan stimá pa Dios; si nos kompará Beibel ku un mapa, nos por mira klaramente ku Hesus, i solamente Hesus, ta e kamina, berdat, y bida; i ku ningun hende por bini serka e Tata, sino pa medio di djE. (Huan 14:5,6; Hebreonan 10:19, 20, etc., etc.) Si enkaso abo ku ta lesando e mensahe kòrto aki, ta konfiando den algu otro, ku e speransa di un dia sea aseptá serka Dios, anto sea sigur ku bo ta den e kamina robes. Ora ku un persona ta nenga òf ta neglishá pa konfia den Kristu di henter su kurason; e persona aki realmente ta rechasá e amor di Dios demostrá den e sakrifisio di Su úniku Yiu, Kende a muri pa nos pikánan, pa E trese nos serka Dios.
Dobla bo rudianan awe dilanti Dios, komo un siñal di berdadero repentimento pa bo pikánan, i kere di kurason den Su Yiu ku a muri i resusitá pa nos.
Skirbí i prepará pa B&B Henriquez
Kumpra bo propio Beibel awe, si bo no tin un ainda, i lesa tur e versíkulonan menshoná den e mensahe aki bo mes, i mira si no ta asina. Bo por bishitá Boekhandel Evangelica na Korsow awe, situa na St Thomas #19; si bo ta biba na Bonaire bishita Den Statie #2, na Antriol, i si bo ta biba na Aruba, bishitá Libreria Victoria #25, nan tin Beibelnan na diferente idioma i tamaño.
Mapanan a wòrdu usá for di hopi siglonan pasá. Pero awe tin mapanan di mas kompliká ku nunka antes. Puntra e kapitannan ku ta manehá e barkonan gigante ku tin awe. Of e piloto di avionnan moderno. Prome ku un persona por ta un Kapitan of un piloto, e mester tin añanan di estudio prome ku e por okupá e puesto ei.
E Título: “Beibel” - no ta e título di un solo buki, sino di varios Scrituranan skirbí door di diferente outornan. Un Beibel ta konsistí di dos título prinsipal ku ta: e Testament Bieu i e Testament Nobo. Un testament ta nifiká un Aliansa. I den e kaso aki, e ta un aliansa entre Dios i hende. E prome aliansa tabata esun di e Lei, kual Dios a entregá na Moses. E di dos i último aliansa ta esun ku a bini pa medio di Hesu-Kristo, nos Señor. E Apòstel Huan ta presentá e Aliansa Nobo ku e deklarashon aki: “Pasobra e Lei a wòrdu duná pa medio di Moses, ma grasia i berdat a bin pa medio di HesuKristu. (Huan 1:17) E deklarashon aki ta siña nos hopi kla ku Beibel ta kontené e dòktrina di lei, i e dòktrina di grasia. E dòktrina di lei basá ariba e mandamentonan di Dios ku a wòrdu entregá mediante Moses.
Si un persona a obedesé e lei òf a kumpli ku e lei kompletu henter su bida sin falta den ningun di e mandamentunan, e persona aki lo a haya bida pa medio di esei. Pero e berdat ta ku ningun hende por wòrdu hustifiká dor di a kumpli ku e Lei di Moses. Pakiko? Pasobra e lei no a wòrdu duná komo un medio pa gana bida eterno, sino mas bien pa mustra e ser humano kon pekaminoso e ta, pa e por repenti i buska Dios. Si un persona por a haya bida dor di a kumpli ku e mandamentonan, anto lo no tabatin mester di sakrifisio di animalnan, manera a tuma lugá bou di lei di Moses.
Beibel ta enfatisá ku e sanger di animalnan nunka por kita piká. Pakiko anto e puebel di Israël tabata ofresé sakrifisio di animalnan? Beibel ta splika ku e sakrifisionan ei tabata un rekordatorio anual di pikánan, pasobra ta impusibel pa e sanger di toronan i kabritunan kita piká. (Lesa Hebreonan 10: 3,4)
Nos ta kombidá kada persona ku ta lesa e mensahe aki, pa bo lesa Hebreonan kapítulo ocho y nuebe y dies pa un splikashon hopi detayá tokante e tema aki di sakrifisio di animalnan pa pordon di pikánan. E versnan diesun i diesdos di kapítulo dies, ta bisa lo siguiente: “Dia tras dia sacerdote ta para i ta kumpli ku su debernan religioso; bes tras bes e ta ofresiendo e mes sakrifisionan, kualnan nunka por kita piká. Pero ora ku e sacerdote aki (esta Kristu) a ofresé pa semper un sakrifisio so pa pikánan, El a sinta na e man drechi di Dios.”
Nos por konklui anto ku bou di lei duná na Moses, e sakrifisionan di animalnan pa pordon di pikánan tabata solamente un rekordatorio i un rekonosementu di pikánan, te dia ku e berdadero sakrifisio a wòrdu ofresí den persona di e Yiu di Dios. P’esei El a wòrdu introdusí dor di Huan Boutista, komo: “E Lamchi di Dios ku ta kita piká di mundu.” (Huan 1:29).
P’esei amigunan stimá pa Dios; si nos kompará Beibel ku un mapa, nos por mira klaramente ku Hesus, i solamente Hesus, ta e kamina, berdat, y bida; i ku ningun hende por bini serka e Tata, sino pa medio di djE. (Huan 14:5,6; Hebreonan 10:19, 20, etc., etc.) Si enkaso abo ku ta lesando e mensahe kòrto aki, ta konfiando den algu otro, ku e speransa di un dia sea aseptá serka Dios, anto sea sigur ku bo ta den e kamina robes. Ora ku un persona ta nenga òf ta neglishá pa konfia den Kristu di henter su kurason; e persona aki realmente ta rechasá e amor di Dios demostrá den e sakrifisio di Su úniku Yiu, Kende a muri pa nos pikánan, pa E trese nos serka Dios.
Dobla bo rudianan awe dilanti Dios, komo un siñal di berdadero repentimento pa bo pikánan, i kere di kurason den Su Yiu ku a muri i resusitá pa nos.
Skirbí i prepará pa B&B Henriquez
Kumpra bo propio Beibel awe, si bo no tin un ainda, i lesa tur e versíkulonan menshoná den e mensahe aki bo mes, i mira si no ta asina. Bo por bishitá Boekhandel Evangelica na Korsow awe, situa na St Thomas #19; si bo ta biba na Bonaire bishita Den Statie #2, na Antriol, i si bo ta biba na Aruba, bishitá Libreria Victoria #25, nan tin Beibelnan na diferente idioma i tamaño.
Posted by Bicento & Betty Henriquez at 12:22 PM No comments: Links to this post
Wednesday, July 4, 2007
Mensahe: UN MAPA pa Bicento Henriquez
UN MAPA
Beibel por ser compara como un mapa. Un mapa ta algo hopi importante den arkitectura. Ora ta edifica algo complica tin mester di un mapa traha pa expertonan den e materia ey. Pero, awe nos ta bai papia di un mapa pa uza ora cu bo ta biahando den un tera stranhero. Cada nacion, sea chikito of grandi tin su mapa. Aruba, Curacao y Bonaire, cada uno tin su mapa. Y turistanan cu ta bishita nos, ta aprecia masha di por tin un mapa di e isla cu nan ta bishita.
Nos a caba di bolbe for di un biaha basta leu cu nos a bai aki na Canada. Y p’esey nos por papia di con importante e ta pa tin un mapa, y particularmente ora ta trata di un nacion grandi manera Canada of U.S.A., y otro nacionnan grandi. Sinembargo, con importante cu un mapa por ta, sea pa traha un edificio of un guia den un tera stranhero; e no por ser compara cu e importancia di Beibel.
Pasobra tur e cosnan cu por ser menciona tocante un mapa ta temporario y te asta por cambia. Pero Beibel cu ta e Palabra di Dios ta un guia pa bida eterno y no por cambia, pasobra Dios NO ta cambia. Di acuerdo cu Scritura Santo, nos ta stranheronan y peregrinonan ariba e mundo aki. Y como hendenan cu ta kere cu tin un Dios cu un dia lo huzga henter mundo cu husticia nos tin mester di un guia cu ta sigur.
E guia ey, e Señor nos Dios a duna nos den Su Yiu stima, esta nos Señor JesuCristo. E Jesus aki no solamente ta mustra nos e camina cu nos mester sigui; ma El a bisa cu E mes ta e Camina, y cu ningun hende por bini serca e Tata sino pa medio di djE.
Ariba e dia aki cu nos ta scirbiendo e mensahe aki, nos mundo ta yen di caminanan troci p’aki p’aya cu no solamente ta robes, ma cu ta guia na perdicion. Proverbionan 14:12, ta bisa nos lo siguiente: “Tin un camina cu ta parce bon den bista di hende; ma su fin ta e camina di morto.” Señor Jesus no a bisa cu E ta UN camina, ma El a bisa cu E TA E Camina, y cu ningun hende por bini serca e Tata sino pa medio di djE. P’esey, amigonan di abla Papiamento, nos ta presenta na cada persona den e islanan aki, y esunnan cu ta plama den otro nacionnan – e bon noticia di pordon y bida eterna cu ta solamente pa medio di fe den Cristo pa e pecador cu ta repenti di su picanan, y cu ta pone su fe den e Jesus cu a carga nos picanan den Su curpa riba e crus.
Den e buki di 2 Timoteo nos ta lesa lo siguiente: “P’esey, no tene berguensa pa duna testimonio tocante nos Señor, of berguensa di mi su prisonero. Ma uni cu mi den sufrimento pa e Evangelio, pa medio di e poder di Dios, kende a salba nos y a yama nos na un bida santo, no pa motibo di nada cu nos a haci, ma pa motibo di Su propio proposito y gracia. E gracia aki tabata duna na nos den Cristo Jesus prome cu e cuminsamento di tempo, ma el a wordo revela awor dor di e aparicion di nos Salbador, Cristo Jesus, kende a destrui morto y a trece bida y imortalidad na lus pa medio di e Evangelio. (2 Timoteo 1:8-10)
Nos ta roga bo den e nomber di Dios, e Tata pa bo acepta awor mes, Jesus como bo Salbador. No ta existi ningun otro nomber bou cielo pa medio di cual nos por ta salba. (Echunan 4:12)
Scirbí y prepara pa Bicento Henriquez y Betty Henriques. Scirbi nos sea via email na: bbhenriquez@ shaw.ca; of via post na: #534, La Ronge Road, Saskatoon, SK., Canada, S7K 7Z9
No lubida di bishita Libreria Victoria na Elleboogstraat 25, Oranjestad, Aruba. Eynan bo por haya Beibel na Papiamento, y otro bukinan bon pa alimento spiritual. Na Curacao, por bishita Bukhandel Evangelica situa na St. Thomas # 19, y na Bonaire na Den Statie #2.
Beibel por ser compara como un mapa. Un mapa ta algo hopi importante den arkitectura. Ora ta edifica algo complica tin mester di un mapa traha pa expertonan den e materia ey. Pero, awe nos ta bai papia di un mapa pa uza ora cu bo ta biahando den un tera stranhero. Cada nacion, sea chikito of grandi tin su mapa. Aruba, Curacao y Bonaire, cada uno tin su mapa. Y turistanan cu ta bishita nos, ta aprecia masha di por tin un mapa di e isla cu nan ta bishita.
Nos a caba di bolbe for di un biaha basta leu cu nos a bai aki na Canada. Y p’esey nos por papia di con importante e ta pa tin un mapa, y particularmente ora ta trata di un nacion grandi manera Canada of U.S.A., y otro nacionnan grandi. Sinembargo, con importante cu un mapa por ta, sea pa traha un edificio of un guia den un tera stranhero; e no por ser compara cu e importancia di Beibel.
Pasobra tur e cosnan cu por ser menciona tocante un mapa ta temporario y te asta por cambia. Pero Beibel cu ta e Palabra di Dios ta un guia pa bida eterno y no por cambia, pasobra Dios NO ta cambia. Di acuerdo cu Scritura Santo, nos ta stranheronan y peregrinonan ariba e mundo aki. Y como hendenan cu ta kere cu tin un Dios cu un dia lo huzga henter mundo cu husticia nos tin mester di un guia cu ta sigur.
E guia ey, e Señor nos Dios a duna nos den Su Yiu stima, esta nos Señor JesuCristo. E Jesus aki no solamente ta mustra nos e camina cu nos mester sigui; ma El a bisa cu E mes ta e Camina, y cu ningun hende por bini serca e Tata sino pa medio di djE.
Ariba e dia aki cu nos ta scirbiendo e mensahe aki, nos mundo ta yen di caminanan troci p’aki p’aya cu no solamente ta robes, ma cu ta guia na perdicion. Proverbionan 14:12, ta bisa nos lo siguiente: “Tin un camina cu ta parce bon den bista di hende; ma su fin ta e camina di morto.” Señor Jesus no a bisa cu E ta UN camina, ma El a bisa cu E TA E Camina, y cu ningun hende por bini serca e Tata sino pa medio di djE. P’esey, amigonan di abla Papiamento, nos ta presenta na cada persona den e islanan aki, y esunnan cu ta plama den otro nacionnan – e bon noticia di pordon y bida eterna cu ta solamente pa medio di fe den Cristo pa e pecador cu ta repenti di su picanan, y cu ta pone su fe den e Jesus cu a carga nos picanan den Su curpa riba e crus.
Den e buki di 2 Timoteo nos ta lesa lo siguiente: “P’esey, no tene berguensa pa duna testimonio tocante nos Señor, of berguensa di mi su prisonero. Ma uni cu mi den sufrimento pa e Evangelio, pa medio di e poder di Dios, kende a salba nos y a yama nos na un bida santo, no pa motibo di nada cu nos a haci, ma pa motibo di Su propio proposito y gracia. E gracia aki tabata duna na nos den Cristo Jesus prome cu e cuminsamento di tempo, ma el a wordo revela awor dor di e aparicion di nos Salbador, Cristo Jesus, kende a destrui morto y a trece bida y imortalidad na lus pa medio di e Evangelio. (2 Timoteo 1:8-10)
Nos ta roga bo den e nomber di Dios, e Tata pa bo acepta awor mes, Jesus como bo Salbador. No ta existi ningun otro nomber bou cielo pa medio di cual nos por ta salba. (Echunan 4:12)
Scirbí y prepara pa Bicento Henriquez y Betty Henriques. Scirbi nos sea via email na: bbhenriquez@ shaw.ca; of via post na: #534, La Ronge Road, Saskatoon, SK., Canada, S7K 7Z9
No lubida di bishita Libreria Victoria na Elleboogstraat 25, Oranjestad, Aruba. Eynan bo por haya Beibel na Papiamento, y otro bukinan bon pa alimento spiritual. Na Curacao, por bishita Bukhandel Evangelica situa na St. Thomas # 19, y na Bonaire na Den Statie #2.
Posted by Bicento & Betty Henriquez at 6:24 PM No comments: Links to this post
UN MAPA ta sigui!
Aki nos ta na cas di famia Ressler. Sr.Ressler tabatin un afspraak cu doctor y no tabata na cas na e momento cu nos a saca e foto aki. Ma sinembargo nos por a bishita cu ne un rato.
Ki importante UN MAPA tabata pa nos pa nos por a yega na tur e diferente lugarnan! Sigui lesa un mensahe cortico cu Bicento a prepara yama: UN MAPA.
Posted by Bicento & Betty Henriquez at 6:04 PM No comments: Links to this post
Un Mapa (ta sigui)
Bicento na wiel y Betty cu mapa den man, dos biehitanan a sali cu auto pa bishita rumannan y co-trahadornan, y famia na e provencia di Alberta. Nos prome lugar tabata Jim y Lillian Raimen - foto mas ariba! Despues pa bishita cu famia Martens y Ressler.
Posted by Bicento & Betty Henriquez at 5:59 PM No comments: Links to this post
Subscribe to: Posts (Atom)


text:
Bebe cinco glas di cerbes pa siman por wordo considera un dosis sigur pa bo salud. Esaki ta segun un investigacion cu a wordo realisa cientificonan di e Universidad di Cambridge (Reino Uni) y a publica esaki ariba su website di e centro educativo aki.
Di e manera aki, e limite di sigur di consumo semanal ta rond di 12,5 unidad di alcohol cu ta contene cinco glas di alcohol cu ta contene cinco cerbes cu’n nivel di 4%, cinco glas di 175 ml di biña di 13% of 100 g di alcohol puro.
Pa yega na e conclusion aki, e grupo di cientificonan dirigi pa e dokter Angela Wood a compara e salud y e habitonan di consumo etilico di mas di 600 mil persona den 19 pais y cu tabata tene otro factornan na cuenta, desde e edad aki, cosumo di tabascco of e historial di diabetes di educacion y ocupacion.
Bebe mas di e limite ta relaciona cu un speransa di bida menos. Por ehempel, duplica e supuesto dosis sigur ta relaciona cu’n speransa di bida entre un of dos aña menos, mientras cu esunnan cu ta consumi 18 bebida alcoholico of mas pa siman lo por muri entre cuater y cinco aña prome.
E investigacion ta respalda e ordennan cu Reino Uni a reduci recientemente desde 2016, e pais ta recomenda cu e personanan no ta bebe mas di 14 unidad di alcohol pa siman, un cantidad cu ta ekivalente na rond di 6 glas di cerbes of seis glas di biña.
Den cualkier caso, “semper mester corda cu e reglanan tocante alcohol mester actua cu’n limite, no como obhetivo y purba bebe bou di e limite aki”, segun Victoria Taylor, dietista di e British Heart Foundation.
Bebe cinco glas di cerbes semanal ta un dosis sigur pa bo salud
Bebe cinco glas di cerbes pa siman por wordo considera un dosis sigur pa bo salud. Esaki ta segun un investigacion cu a wordo realisa cientificonan di e Universidad di Cambridge (Reino Uni) y a publica esaki ariba su website di e centro educativo aki.


text:
ORANJESTAD (AAN)—- Aña 2018 ta den porta y Renaissance Convention Center (RCC) ta invitabo pa su celebracion di fin di aña. Diadomingo dia 31 di december for di 8’or di anochi lo cuminsa celebra tur e logronan di 2017 y prepara pa apertura di un aña nobo.
E ‘dinner party’ di RCC lo conta cu entretenimento di NBO, un super premium open bar y naturalmente un show di vuurwerk. Anualmente e team di RCC ta prepara un tremendo celebracion y e aña aki no ta un excepcion- pero si diferente!
Tur hende cu a pasa den area di Renaissance Festival Plaza a keda encanta cu e mahestuoso tent aire-condiciona. E ta realmente un encanto! Hunto cu Elite Productions e team di RCC a lansa recientemente un ‘ballroom’; e preciosidad di tent, tin bista riba lama y bishitantenan por aprecia e area via di e bentananan- tur esaki mientras nan ta paden, den airco! E tent ta figura un decor elegante, un vloer completamente na tapijt y un pista di baile grandisimo cu ta completa e ‘ballroom’ gigante aki.
E prijs di entrada ta inclui un buffet extenso y tur invitado lo disfruta di un super premium open bar y entretenimento di NBO. Renaissance Convention Center ta extende invitacion pa celebra cambio di aña den un ambiente elegante y hopi ambiente. Tin prijs di entrada pa adulto y tambe pa muchanan di 5 pa 12 aña di edad. Pa reservacion y informacion por yama 523-6403.


text:
Como parti di Aruba Doet 2018, La Cabana Resort & Casino a busca boluntario entre su asociadonan pa e trabao comunitario. E proyecto cu a wordo apunta na e hotel tabata involucra Casa Cuna di Progreso, e cas cu ta tuma baby y mucha chikito situa na Balashi.
E boluntarionan a lora nan manga y a bay yuda verf y drecha e speelplaats y en general organisa un bon clean-up.
Na yegada na e sitio tabata obvio cu e Jungle Gym casi no tabatin color y tabata kibra na varios parti. E boluntarionan a haci tur lo posibel pa limpia e hardin, bari e foyonan y pinta e weganan di nobo riba vloer, pero e Jungle Gym tabata rekeri trabao adicional, no por a djis verf e pero mester a schuur e prome.
Gerencia di e hotel boluntariamente a bay di acuerdo cu e compromiso adicional y a contrata ayudo externo pa profesionalmente corta y drecha tur mata den e hardin y schuur, soldeer y inspecciona e Jungle Gym pa mayor siguridad.
Recientemente, riba un diasabra, e boluntarionan di La Cabana a bolbe pa e fase final di verf. Un otro bishita ta programa pa completa e trabao rond di e speelplaats, pero e boluntarionan ta comprometi y nan lo regresa.
E ekiponan di Recurso Humano y Housekeeping a bay di acuerdo cu nan lo finalisa e proyecto aki adecuadamente y nan lo entrega un producto cu nan ta orguyoso di dje pa e muchanan, ya cu La Cabana nunca ta keda sin caba un trabao y semper ta bay e ‘extra mile’.
La Cabana Beach Resort & Casino ta confirma su compromiso cu Casa Cuna
Como parti di Aruba Doet 2018, La Cabana Resort & Casino a busca boluntario entre su asociadonan pa e trabao comunitario. E proyecto cu a wordo apunta na e hotel tabata involucra Casa Cuna di Progreso, e cas cu ta tuma baby y mucha chikito situa na Balashi.


text:
WILLEMSTAD – Resosialisashon no tin masha chèns pa resultá si ora laga un persona ku a sinta su kastigu liber, e no tin ni un kama, ni pan. Asina Norvin Martina (65), ku ta un pastor ousiliar di prizòn penshoná, ta bisa. Riba su mes inisiativa i sin sosten finansiero di gobièrnu e ta alohá i guia eksdetenido.
Un di nan ta Gustavo Nobrega, di 35 aña. E ta biba huntu ku su esposa i nan tres yunan serka Martina i su esposa aki na Kòrsou, despues ku a deten’ é na Schiphol komo mula i el a sinta su kastigu na Hulanda.
Martina a bishitá Gustavo den su sèl na e aeropuerto. “El a rogá ‘mi pa yuda su kasá i yunan”, Martina ta konta. “Finalmente mi no a mira niun otro solushon ku no ta di ofresé nan refugio mi mes.”
‘E abismo entre e prizòn i e sosiedat ta mucha grandi’ – Pastor ousiliar Martina
Dor di falta di sèn el a mete ku transporte di droga, Nobrega ta deklará. Ora el a kai será, kos a bira pió pa su famia.
“Ma pensa na pidi yudansa na Hulanda ora ku m’ a rekobrá mi libertat. Pasobra na Hulanda bo por akudí na diferente instansia pa bibienda, sosten finansiero i guia pa haña empleo. Na Kòrsou no tin e fasilidatnan ei. Pero mi tabata sinti falta di mi kasá i yunan. E pastor ousiliar a yuda nos konstruí un eksistensia nobo. Serka dje nos a haña un dak riba nos kabes i el a regla trabou pa nos.”
Gran nesesidat
Na Kòrsou e distansia entre e prizòn i e sosiedat ta muchu grandi, Martina ta konkluí. Tin hopi mester di un ‘doorgangshuis’ pa eksdetenidonan.”
Akohida i guia no ta duna e garantia ku un hende lo keda riba e kaminda rekto, e ta rekonsé. “E mucha hòmber ku tabata biba serk’ amí, ker a bai serka su famia despues di dos luna. E tabata preokupá ku nan no tabatin kuminda. Entretantu e ta detené atrobe. Pero ku mayoria di e hòmber- i muhénan, ku mi a guia, kos ta bai bon si, sigur 60 porshento.a logra forma un bida nobo.
Éksodo pa Hulanda
Martina ta soña di akohida i guia pa eksdetenidonan na Kòrsou estilo Éxodus Nederland, e organisashon nashonal di mas grandi pa yudansa despues di detenshon. Ku 250 profeshonal i 1500 boluntario, Éxodus ta ofresé asistensia pa biba, akohida ora di krisis, lugá pa pasa dia i tambe oportunidat pa formashon i empleo den sinku region di e pais.
Un kolaboradó di Reclassering Curaçao ta konfirmá ku representantenan di Exodus Nederland tabata na Kòrsou algun aña pasá. E no por amplia riba e plannan ku tin, sin pèrmit di minister di Hustisia, Quincy Girigorie (PAR). No por a lokalisá minister Girigorie pa su komentario.
Urny Floran, kende ta e direktor di e prizòn, tampoko ke reakshoná sin pèrmit di e minister. Anteriormente Floran a indiká ku prizòn tin menos sèn pa resosialisashon: na 2017 a korta ku 5 mion florin for di e presupuesto. Mester ekonomisá e aña akí tambe.
Menos residivista, mas sèn
Un detenido ta kosta komunidat 300 heldu pa dia. Segun Martina lo por spar hopi si e kantidat di residivista baha. “Mayoria prisonero ta anhelá un bida normal ku un famia. Ora nan no haña un chèns p’ esei, kos por bai robes atrobe.”


text:
HEEZE, Hulanda – Fiscale Inlichtingen- en Opsporingsdienst (FIOD) ta sospecha cu un casino cu ubicacionnan na tanto Heeze como na Castricum, ta comete fraude cu impuesto di wegana di suerte. Aparentemente lo a konkel cu e mashinnan di wega (jackpot).
Tabta tin inval riba cuater luga diamars, segun un vocero.
Ta sospecha cu tin mashin den salanan di wega ekipa cu software manipula unda cu e placa di premio no ta wordo paga na hungadonan, pero na e sospechosonan. Ta trata aki di rond di 650 mil Euro.
E sospechosonan ta un homber di 53 aña for di Heeze y su yiu muhe di 32 aña for di Rijen. E muhe a wordo deteni diamars. E homber no.
Mashinnan di wega
E invalnan a wordo haci den salanan di wega na Heeze y Castricum y cerca e homber y e muhe na cas. E administracion, mashinnan di wega y mesanan di roulette a wordo confisca. Mashinnan manipula tambe a wordo haya durante investigacionnan na Alemania y Austria.
Fuente: www.nu.nl


text:
Doran-MFK: Artistanan estranhero na Kòrsou
Nos a tuma nota den prensa lokal, ku tin un desaroyo no korekto ta tumando lugá, kaminda algun músiko estranhero ta laborando na Kòrsou, ku òf sin pèrmit, kitando pan di e músikonan yu di Kòrsou.
Nos ta lamentá e situashon aki, ya ku farándula di Kòrsou, ta pasando momentonan difísil i e oportunidatnan ku tin mester keda protehá pa nos yunan di tera. Si na paisnan bisiña, manera Santo Domingo, Venezuela, Puerto Rico i otro paisnan nan konstatá artistanan ilegal, outoridatnan ta kai aden ku konsekuensianan hopi serio.
Nos ta konsiente ku direktiva di Asosashon di Músiko “Amak”, tambe ta hasiendo su máksimo esfuerso pa kombatí e situashon inkorekto aki, pero a yega e momento ku mester establesé un forma ofisial, kaminda “Amak” den estrecho kolaborashon ku Imigrashon, por tuma akshonnan konkreto den e asuntu aki.
Nos ta kere tambe ku den kuadro di lei mester ban wak, kon por fortifiká e posishon di Amak den futuro serkano.
Nos komo miembro di parlamento i tambe formando parti di komishon enkargá ku asuntunan di kultura lo hasi uso di nos hèrmèntnan parlamentario, pa e atenshon nesesario wòrdu duna na e tema dor di e titular di hustisia.
Atentamente,
Gilbert Doran
Miembro di Parlamento
Frakshon di MFK


text:
Hòspital Nobo lo karga e nòmber Curaçao Medical Center
WILLEMSTAD – Curaçao Medical Center lo ta nòmber di Kòrsou su hòspital nobo na momento ku esaki bira operashonal durante 2019. Asina direktor di transishon drs. Ing. Gilbert Martina MBA a duna di konosé djaluna 1 di òktober. Segun Martina, Curaçao Medical Center ta indiká den un fregá di wowo ku ta trata aki di un instituto médiko. Ademas e ta reflehá mesora ku ta trata di un sentro di kuido sekundario i alavez enfatisá e nòmber “Curaçao” komo marka. Esaki mester duna nos un sentido di orguyo ku ta “Di Nos e Ta”. Tambe Curaçao Medical Center ta zona fasil i kasi igual den diferente idioma manera Papiamentu, Ingles, Ulandes i Spaño. Ademas e ta un nòmber duradero ku no a keda usá den pasado, pues no por tin bruashon. Martina a duna di konosé ya kaba a registra tantu e nòmber Curaçao Medical Center na Ofisina di Registro di Propiedat Intelektual i tambe e URL: www.cmc.cw
Igual na nòmber di University of Curaçao ku tin mara na dje Mr. Dr. Moises F. Da Costa Gomez, ta keda e opshon ku por agregá nòmber di un persona mas despues na e “Curaçao Medical Center” si tin e deseo ei. E motibu dikon no a hasi esaki mesora tin 2 motibu prinsipal. Martina: “Unu, mester a bini ku nòmber ku mester a keda integrá den e sistema digital pa kua e fecha tabata den luna di sèptémber último. Dos, na momentu ku ta determiná un nòmber i ke mara esaki di forma durdero na Kòrsou su úniko instituto médiko general, esaki mester ta un proseso ku mester kana ku e koutela nesesario i di forma partisipativo.
Pa loke ta trata e logo di Curaçao Medical Center esaki ta reflehá ku e kliente / pashènt ta pará sentral den Kòrsou su úniko hòspital general. E logo ta unu koherente, kolorido, inovativo, moderno i ku ta reflehá e kuido integrá di e diferente disiplinanan den e hòspital. Ademas ku e kuido ta unu kontinuo i transparente . Ademas e logo ta radia un sentro di kuido di kalidat haltu. Por bisa ku a kana u proseso durante kua representantenan di gerensia di HNO i St. Elizabeth Hospitaal, e Konseho di Pashènt resien instalá, representantenan di direktiva di sindikato CBV, Buro di Speshalistanan, Konseho di Personal di Kuido i partisipá eskoho di tantu e nòmber i e logo di hòspital nobo. Konseho di Minister di Kòrsou a keda informa over di tantu e nòmber i e logo resientemente .
.
.
.
.
.
.
.
.
.
.
.
.
.
.
.

seg_langs: pap_Latn pap_Latn pap_Latn pap_Latn unk unk unk unk unk unk unk unk unk unk unk unk unk unk unk


text:
Gobernashon no ta un poder riba sosiedat, pero un órgano di sosiedat.
Ora nos pone esaki huntu ku:
e deseo di pueblonan di e 5 teritorionan Antiano, di:
- ke keda hulandes;
- ke relashonnan mas direkto ku Hulanda,
- sin un intervenshon federal di un gobièrnu Antiano.
(Un deseo ku a ser ekspresá den 2 referèndem rekonosé pa tur partner den Reino) i ku ya pa Reino, tur Hulandes (kontinental òf Karibense) tin entre otro e mesun pasport; ta difísil di komprondé pakiko sierto representantenan di Hulanda ta hasi difísil pa rekonosé ku tur Hulandes (inkluso e poblashon di e 6 eks-kolonianan: Aruba, Boneiru, Kòrsou, Saba, Statia i St. Maarten), tin e mesun derechonan básiko ku Hulandesnan bibá na Hulanda. E insistensia pa pasa e Lei VIA ta bolbe mustra e tèrkedat aki.
Tin otro solushon
“Er zijn vele wegen naar Rome”, pa “tackle” risico jongeren.
Instituyendo un lei di índole étniko-diskriminatorio sigur no ta e manera pa solushoná e problema aki ku sosiedatnan di ámbos banda di Atlántiko tin un anhelo ferviente di kontené i solushoná.
Artikulo 1 di Konstitushon Hulandes (= Grondwet) ta bisa: ‘Tur ku ta den Hulanda (...in Nederland bevinden...), lo ser tratá meskos den sirkunstan-sianan igual. Diskriminashon a base di rasa, konvikshon religioso, afinashon polítiko, sekso òf kualke otro base no ta permití’.
E importansia ku Hulanda ta duna na no-diskriminá ta ser aksentuá den e echo ku esnan ku a traha e lei fundamental aki (esta Grondwet Hulandes) a disidí di habri (!) e konstitushon ku un artíkulo netamente kontra diskriminashon. Artíkulo un (1) di Konstitushon Hulandes (= Grondwet) ta indiká ku tur hende na Hulanda ta meskos i ku p’esei diskriminashon ta prohibí.
Aplikashon den henter Reino
Islanan Hulandes den Karibe i artíkulo 1 di Grondwet Sigur pa e islanan BES i tambe pa e 2 islanan ku ta buska un tipo di “status aparte” den Reino,ta hopi importante ku Hulanda ta rekonosé ku artíkulo un (1) di Konstitushon Hulandes ta konta pa e islanan sin reserva algun.
E rekonosementu di artíkulo un (1) pa e islanan Hulandes den Karibe ta forma e base pa, netamente por kai bèk riba dje, si bin resultá ku un Lei anti-diskriminatorio ta demasiado rígido, ku por ehèmpel e islanan por kai manera Hulandesnan ta bisa “tussen wal en schip” i e islanan chikí por ser perhudiká pa un lei ku pa mayoria di Hulandes ta bon, pero pa e poblashon di e islanan den Karibe por tin efektonan no deseá pa motibu di e situashon spesífiko di un òf tur e islanan hulandes den Karibe, míles di kilometer for di e otro 16.5 mion Hulandesnan na Europa.
Lei Hulandes na diferente kaminda ta hasi diferensia den tipo di diskriminashon. Lei konosé diferensiashon (diskriminashon) direkto i diferensiashon indirekto.
Si un instituto òf hende ta diskriminá/diferenshá a base di e formanan menshoná eksplísitamente den Grondwet, esaki ta prohibí sin mas, eksepto si den un lei “spesífikamente” ta hasi un eksepshon. E tipo di diskriminashon aki ta ser yamá diferensiashon direkto (‘direct onderscheid’).
Vice-Premier André Rouvoet: VerwijsIndex voor Risicojongeren.
Diferensiashon indirekto
E otro tipo di diferensiashon ta indirekto. Riba primera bista e tipo di diskriminashon aki no ta opvio, pero un grupo òf persona por ser perhudiká. Si tin un hustifikashon ophetivo ku ta duna un pakiko di hopi peso, ta posibel ku por permití diferensha.
E rekonosementu básiko, na promé lugá, di no-diskriminashon ora e 3 islanan bira parti integral di Hulanda i e 3 otro islanan ku sierto variantenan di un “Status Aparte” den Reino”, ta esensial.
Pero, na e otro un banda mester rekonosé ku bou di sirkunstansianan spesífiko mester por permití, diferensianan, pasombra sirkunstansianan den e teritorio Hulandes-Karibense en komparashon ku sirkunstansianan na Hulanda Kontinental por pone ku “gelijke monikken, gelijke kappen” por ta devastador pa e islanan chikí, òf asta por ta inhustu pa ku Hulandesnan na Hulanda.
Deskriminashon den prák-tika i ki ora por diferensiá Den práktika lei kontra deskriminashon tantu “direkto” komo “indirekto” ta ser uzá hopi den relashonnan laboral i di profeshon. Manera kos ta pinta e leinan ku ta trata diskriminashon indirekto, sigur ta bai haña un dimenshon nobo ora e islanan BES integrá ku Hulanda.
Den e situashon nobo despues di Dezèmber 2008 mester semper rekonosé, sin reserva, ku “outright”, promé semper ta konta: Artíkulo un (1) di Konstitushon Hulandes tantu pa e islanan BES komo pa Hulanda i despues ta bai papia unda e rekonosementu ‘één òp één’ aki por perhudiká e islanan karibense (òf Hulanda) desproporshonalmente i via di diferensiashon indirekto suavisá òf eliminá efektonan negativo di sierto sirkunstansianan spesífiko kaminda e punto di prinsipio di “gelijke monnikken, gelijke kappen’ por hinka e islanan den desbentaha desproporshonalmente grandi pa e islanan chikí, òf ku no ta hustifikabel pa ku ‘gemeentenan’ Hulandes.
MODUS VIVENDI
Den e aspekto di buska un “modus vivendi” entre diferenshashon entre Hulandesnan den Reino, ku bo no por evitá i leinan anti-diskriminatorio den Reino, e “Islanan BES” ta kanando dilanti i a bin ta kue e kachu di diskriminashon entre partnernan den Reino tene duru, i poné “point blank” den bista di tur hende, tur dia un tiki mas skèrpi.
Den Reino mester definí e kos aki mas transparente posibel teniendo kuenta ku normanan moderno di awendia pa loke ta relashonnan entre hende ku hende, sigur entre nos tur (16 mion alma) ku ta Hulandes.
Den e konteksto aki e Lei VIA no ta un solushon, sin diskriminá entre Hulandesnan den Reino pero e Lei VIR (VerwijsIndex voor Risicojongeren) si ta un solushon pa trata di buska un salida pa e Hóbennan problemátiko na Hulanda i na kualke di e otro 6 teritorionan Hulandes den Reino.
Den kombersashonnan entre islanan MAC (Sxm, Aua i Cur) i Hulanda, ainda e punto aki no a subi mesa na un manera prominente, pasobra e islanan a bin ta pone otro prioridatnan den e deliberashonnan pa yega na inter-relashonnan mas práktiko i harmonioso den Reino.. Pero tempran òf lat e punto di diskriminashon entre siudadanonan Hulandes riba e diferente teritorionan aki tambe lo subi mesa den e deliberashonnan entre Hulanda i islanan MAC pa yega na relashonnan estatal nobo. Tin tur indikashon ku mobilidat di siudadanonan den Reino entre e diferente teritorionan den Reino lo bira kada bes mas grandi.
Pa mas informashon riba e topiko aki subi Website: http://www.arcocarib.com i bai back issues Kòrsou ARCO 16 i tambe
http://antilliaans.caribiana.nl/articlesbytag?tag=VIA
http://antilliaans.caribiana.nl/articlesbytag?tag=VIR
http://antilliaans.caribiana.nl/articlesbytag?tag=risicojongeren
MAS BACKGROUND:
VerwijsIndex voor Risicojongeren
Minister André Rouvoet van Jeugd en Gezin en een aantal Nederlandse gemeenten hebben 17 oktober de Landelijke Verwijsindex Risicojongeren (VIR) ondertekend. Daarmee is de verwijsindex officieel in werking getreden. In de index worden jongeren geregistreerd die regelmatig in de problemen komen.
De VIR is iets anders dan de VIA, de Verwijsindex Antilliaanse Jongeren. Daarvan heeft de rechter eerder bepaald dat die discriminerend is, na bezwaren van de belangenorganisatie OCAN wegens de registratie op basis van afkomst. Minister Ella Vogelaar van Integratie heeft overigens beroep aangetekend tegen de beslissing van de rechter.
De gemeente Almere is een van de steden die de VIR heeft ondertekend. Wethouder Haanstra van Jeugd zegt dat de verwijsindex nuttig is om snel te kunnen handelen als een jongere bij meerdere instanties bekend is: “Ook als gezinnen verhuizen wordt er in de nieuwe gemeente snel gezien dat er al instanties bezig zijn geweest met zo’n kind”.
Almere had al een eigen index, maar deelt die informatie nu met andere gemeenten, zodat ‘de mazen in het net kleiner’ worden. Registratie van de etniciteit zit niet in de VIR, maar Almere was daar onder voorwaarden wel voorstander van. “Wij wilden een bepaalde doelgroep, die heel erg mobiel is, in de gaten kunnen houden.”
Haanstra denkt dat de VIA overbodig is als de VIR eenmaal een landelijke dekking heeft. Nu hebben nog maar drie gemeenten de verwijsindex ondertekend. “Als dit landelijk werkt, zou dit ook Antilliaanse jongeren moeten kunnen signaleren”. Het beroep van minister Vogelaar tegen de afwijzing van de VIA begrijpt de wethouder wel, omdat het nog even kan duren voor die kan opgaan in de VIR.


text:
Tera di solo i suave bientu
Tera di solo i suave bientu
Patria orguyoso, sali fo'i laman
Pueblo humilde semper kontentu
Di un kondukta tur parti gabá
Pues laga nos trata tur dia
Pa semper nos Boneiru ta mentá
Pa nos kanta den bon harmonia
Dushi Boneiru, nos tera stimá
Laga nos tur kom’un bon boneirano
Uni nos kanto i halsa nos bos
Nos ku ta yu di un pueblo sano
Semper kontentu sperando den Dios
Ningun poder no por kita es afekto
Ku nos ta sinti p’e isla di nos
Aunke chikitu ku su defekto
Nos ta stimele ariba tur kos
Teksto original: H.O. Booi
Músika: J.B.A. Palm


text:
Present Remotely
Send the link below via email or IMCopy
Present to your audienceStart remote presentation
- Invited audience members will follow you as you navigate and present
- People invited to a presentation do not need a Prezi account
- This link expires 10 minutes after you close the presentation
- A maximum of 30 users can follow your presentation
- Learn more about this feature in our knowledge base article
Kico ta Herencia Cultural Inmaterial?
Gina Jie Sam Foekon 11 July 2014
Comments (0)
Please log in to add your comment.
Transcript of Kico ta Herencia Cultural Inmaterial?
Fundacion Herencia Cultural Inmaterial
Kico ta e metanan di Fundacion Herencia Cultural Inmaterial?
Traha un Inventario Nacional
salvaguardia herencia cultural inmaterial na Aruba
engrandece respet pa herencia cultural inmaterial di tur grupo, comunidad y individual na Aruba
Pa informa comunidad di e importancia di herencia cultural inmaterial
Pa traha riba cooperacion riba nivel nacional y internacional
Pakico nos kier salvaguardia ?
Rond mundo ta experencia e preocupacion cu pa motibo di globalisacion y otro desaroyonan den e comunidad moderno cierto elementonan cultural por bay perdi.
Expresionnan cultural cu ta hopi fragil pero importante.
Kico ta un inventario nacional?
Cu un inventario nacional nos kier identifica tur expresion cultural cu ta biba riba nos isla. A base di e inventarisacion nos kier determina pa cua expresion cultural tin un urgencia pa un plan di salvaguardia.
Con nos ta haci esaki?
Na prome lugar, hunto. Y ken ta tuma iniciativa? E gruponan of personanan cu ta sinti cu nan tradicion of expresion mester ta riba e inventario nacional. E comunidad completo tin cu participa na salvaguardia herencia cultural inmaterial.
Oral traditions and expressions
Knowledge and practice concerning nature and the universe
Traditional craftmanship
Celebracion
Storia, leyenda, cuenta di hada y fabula
poema y rima, charada, cantica
proverbio, expresion idiomatico, idioma figurativo, lema y sabiduria valioso
oracion y elogio; palabra magico y formula
Stories, legends, fairy tales and fables
Poems and rhymes, riddles, songs
Proverbs, idioms, figures of speech, mottos and worldly wisdoms
Prayers and eulogies; magic spells and formulas
Tradicion y expresion oral
Vlecht sombre, traha ciga, traha caha di orgel, trankera, agricultura, metodo di pisca.
Artesania
Conocemento di mata y flor, remedi tera........Curandero...kico mas?
Conocemento di naturalesa y e universo
Y e universo...
Publicidad y contacto:
Y pakico bo kier bo tradicion riba Inventario?
Pa mustra e trabou y energia cu bo a inverti, pa mas visibilidad y aprecio, pa comparti, pa mustra su beyesa, pa haya sosten y apoyo.
Musica, baile, teatro...
Tratado di Unesco
Na 2012 Reino Hulandes a ratifica e tratado di UNESCO pa salvaguardia herencia cultural inmaterial. E tratado aki ta vigente den henter Reino Hulandes.
Gobierno di Aruba a encarga Fundacion Herencia Cultural Inmaterial cu e implementacion di e tratado aki na Aruba.
UNESCO - United Nations Educational, Scientific and Cultural Organization
En corto, UNESCO ta promove cooperacion internacional riba tereno di educacion, ciencia, cultura y comunicacion entre mas cu 200 pais na mundo. Aruba, for di oktober 1987, ta Miembro Asocia di UNESCO. Pa mas informacion por bishita e website: www.unesco-aruba.org.
Tradicion, Evento festivo, ritual
Arte escenico


text:
News
Momento historico pa deporte mundial
Momento berdaderamente historico pa e deporte mundial
Ayera diasabra a tuma lugar un encuentro entre presidente di IOC, Sr. Thomas Bach y lider di Noord Korea, Kim Jong Un cu a gradici IOC pa e sosten cu a duna y cu a hasi posibel nan participacion na e Winter Games di PyeongChang. E hecho historico aki a hasi cu e relacion entre e Sur y Noord Korea a bira mas positivo.
Noord Korea a bisa caba di lo participa na e proximo dos Weganan Olimpico (Tokyo 2020 y Beijing 2022). No tin duda cu un bes mas a keda demostra cu atrabes di Deporte por logra mucho mas di loke nos mes ta kere. Na banda di prestacion ocasionnan asina ta pone uno para keto y refleha un rato. Ambos potret a y ta bisa mil y un palabra!!!


text:
Despues cu a anuncia algun cambio pa e certamen mas importante pa Aruba, awe Star Promotion Foundation kier presenta e coronanan nobo pa e certamen. Pa abo por ta esun cu bira donjo di un di e coronanan aki, tin algun aspecto cu bo mester tin.
Ta busca:
– Damanan hoben entre 18 pa 28 aña di edad cu ta capas y kier sigui desaroya nan abilidad pa inspira, motiva, educa y encurasha otro.
– Damanan hoben cu por ta e voz di esnan cu no ta wordo scucha y impacta e bida di otronan.
– Damanan hoben cu ta soña cu posibilidad y ta kere den e poder di educashon pa cambia un nashon.
Un persona, 1 voz por inspira centenares, miles y miyones di hende…
Contact Miss Aruba via e facebook page “Miss Aruba Pageant” pa mas informacion tocante e certamen Miss Aruba 2018!


text:
Aki nan solamente pa lei ta tin abolishon di sklabitut. Niun kaminda den historia di e pais aki bo por a lokalisa un kiebro den e relashon original di shon i katibu. t’asina ta ku te dia di awe e ydk pretu a keda un ser dependiente. — Alejandro ‘Jandi’ Paula
Category: Korsou
E Debe Historiko di Banko Maduro
Banko Maduro por a prospera henter un siglo largu debi na e labor pornada di hende pretu sklabisa for di e prome dia ku nan ansestronan a yega na Korsou. Ora sklabitut riba pampel a kaba na 1863 e famianan hudiu no tabata tin e humanidat sivilisa den nan kurpa pa krea un proseso di duna bek e poder finansiero-ekonomiko na e hendenan i desedientenan ku a sufri bou di e regimen di katibukrasia. E debe historiko ku MCB tin ku paga e komunidat pretu ta grandi i impagabel pero no tin skapatorio i e banko mas grandi su destino ta mara na e konsenshi pretu i demokrasia finansiero di Korsou ku ta desaroya su mes.
Wanta
Wanta no a kai pa Billy Jonckheer di Kamera di Komersio
i Joop Kusters di VBC ku tin YDK pretu komo katibu komersial moderno na Korsou
Niun wanta a kai pa Chicu Capriles
i su regimen finansiero diktorial na MCB
Niun wanta a yeg’i kai
pa tur e ministernan di hustisia i abogadonan
ku ta laga prison keda un kouchi di kacho
violando derechinan humano.
Niun wanta a kai pa Paul de Geus ku ta
ninga di laga UTS duna akseso liber di internet
na skol i den bario
pa eleva e nivel di edukashon
Wanta nunka a kai pa direktornan di
kompanianan di import ku ta bira mionario
bende produktonan di bebe i kome ku ta peligra
salud di hende
Wanta, wanta, wanta
no por kai
nunka,
paso
ta nan ta finansia
ta nan ta parti plaka
pa pasa nos un wanta den nos kara
den nos potmoni
Wanta no ta kai pa Jachmin Pinedo,
Darwin Gregg, Orlando Cuales,
Dwight Rudolphina, Aishel Isenia,
Hugo Lew Yen Tai manipulando ku notisia
DJ-nan no ke toka muzik lokal di hende
ku nan no ta gusta pero sla no ta kai.
Artistanan ta sigi kanta sin kontenido
pero wanta no ta kai
Miles di studiante ta keda pusha
den bankinan di AGO i Vsbo kaminda
nan por Havo-Vwo fasil fasil ku
ensenansa dekolonial pero nada di wanta
Wanta no ta kai pa lidernan politiko i
komersial ku ketu bai ta pretende di ta
e salbado blanku pa un pueblo pretu.
Wanta no ta kai pa gobernado ku ta un
marioneta di makamba i elite YDK pasobra
nos tin kak’i morto pa mishi ku
makambanan for di 1634.
Wanta no a kai te ainda pa dononan di casino
i ofisinan di number ku ta saka miones
for di un pueblo bashi
Den Banko Sentral nunka un wanta a kai
ni maske deliberadamente nan ta boikotia
e YDK pretu pa bira finansieramente independiente.
E ultimo 25 ana tur minister di finansas
a masakra e pueblo aki i chupa su
sanger limpi limpi pero niun biaha
nan a risibi un bofta.
Willy Maal i famia den un forma iligitimo a
kwe tereno ku ta pertenese na hende ku a
pasa den sklabitut i ku malehempel komersial
ta purba di traha biones di florin huntu ku
gobiernu sin hana niun wanta den kara.
Pastor Esprit ta laga su disipulo apostel
Orlando Balentina viola seksualmente miembronan
di su iglesia sin intervenshon, sin bisa nada
i niun wanta a kai aden pa buta un paro
na e abuzu religioso kristian.
Pueblo Soberano a roga su votadonan den
kampana elektoral 2016 pa no vota pa e
partidonan ku ta meti den asesinato di
nan lider Helmin Wiels pa despues riba
un Chinina kome lubida uni den nan
fiesta di spektakel politiko lidera pa
karanan blanku krioyo sin niun zonido di sla kaiendo.
Vereniging Bedrijfsslavendrijvers Curaçao
E delaster kenshi kolonial di VBC (vereniging Bedrijfsslavendrijvers Curacao) ta ku nan a kuminsa un kaso den korte kontra gobiernu pa e desishon di subi e suèldu mínimo ku 80 sen pa yega den futuro riba mesun nivel di e minimo di por keda na bida (bestaansminimum).
Belkis Osepa
Joceline Clemencia
ensenansa na Korsou ta krimen organisa kontra YDK pretu empobresa paga pa gobiernu ordena pa elite ekonomiko finansiero bai puntra Joceline Clemencia
Sindikalismo Nobo 2017
100 Logro di Kapitalismo Krioyo: Derechinan Laboral
2 siman largu trahadonan pretu ta den un welga hustifika kontra abuzu laboral di kontratistanan di refineria ISLA i ni politika ni prensa ni pastornan por buta preshon pa pone dunadonan di trabao kumpli ku un kontrato kolektivo digno segun lei i tratado internashonal. Esaki ta un dje ‘100 logro’ di kapitalismo krioyo na Korsou.
Dia di Diseñado di Pobresa Pretu
Riba Dia di Pobresa Pretu, nos ta felisita Lio ‘Paps’ Capriles pa su kurashi di bisa e berdat ku tabata i stret bai ta reina den mente di bankeronan i e elite ekonomiko-finansiero na Korsou: Hende pretu ta mitar humano, un herment pa traha plaka i nada mas. Esaki ta e estado mental ku a domina ora Capriles a komenta e rais di trint’i mei ’69 : “Mi tabata sinti rabia. Rabia pasobra nos a laga e kos aki yega asina leu, nos komo suidadano i komo bankero den ananan 60 tabata muchu materialista i nos a aktua muchu egoista. Rabia pasobra nos a laga interes ekonomiko prevalese riba adelanto sosial.”
Nada a kambia masha na 2016 banda di adaptashonnan kosmetiko pa laga kere ku nan ta ku un pueblo ku nan mes a hinka den pobresa pa mantene i laga e mashin di opreshon pretu drai den optima forma.
100 Aña MCB
Bo banku amigu no por selebra ku nan a duna bekanan na YDK pretu pa bai studia periodismo finansiero inbestigativo. Den un siglo di historia bankario MCB nunka a mira e balor pa krea pilarnan di prensa ku por kontrola, kuestiona i akshona riba e weganan di bankonan na Korsou. Kens nan ta anto, muchu okupa ku partimentu di karchi n’e muchanan pa LITO film festival ..[?]


text:
E TOREN DI VIGILANSIA (PA ESTUDIO) Novèmber 2016
E edishon akí ta kontené e artíkulonan di estudio pa e periodo di 26 di desèmber 2016 pa 29 di yanüari 2017.
Un Palabra Ku A Nifiká Masha Hopi
Kon Hesus a papia na un manera kariñoso ku hende muhé?
“Sigui Animá Otro Tur Dia”
Dikon animashon ta importante? Kiko bo por siña for di e manera ku Yehova, Hesus i apòstel Pablo a animá otro hende? Kon bo por duna bon animashon?
Organisá Segun e Guia di Dios Su Propio Buki
Yehova ta un Dios di òrdu. P’esei, ta lógiko pa ferwagt ku su sirbidónan tambe lo ta organisá.
Bo Ta Balorá Yehova Su Propio Buki?
E pueblo di Dios ta haña bon resultado ora nan ta hasi esfuerso pa apliká konseho hañá den Dios su Palabra i ora nan ta apoyá su organisashon lealmente.
“E Trabou Ta Grandi”
Bo tin e privilegio di apoy’é.
Yehova A Yama Nan for di Skuridat
Den ki sentido e pueblo di Dios a bai den koutiverio na Babilonia e Grandi desde siglo 2? Kon i na ki tempu nan a kuminsá haña un mihó komprondementu di Beibel?
Nan A Ser Librá for di Religion Falsu
Na ki tempu e pueblo di Dios a sali kompletamente for di gara di Babilonia e Grandi?
“Publikadónan di e Reino na Gran Bretaña, Lanta Ariba!”
No tabatin niun oumento notabel di publikadó di e Reino na Gran Bretaña den e último dies añanan! Kiko a pone nan aseptá e yamada pa “lanta ariba”?


text:
16-22 di Aprel
MARKO 1-2
Kantika 130 i Orashon
Introdukshon (3 min. òf ménos)
TESORONAN DI E PALABRA DI DIOS
“Bo Pikánan Ta Pordoná”: (10 min.)
[Pasa e vidio Introdukshon di e Buki di Marko.]
Mar 2:3-5—Hesus a mustra kompashon i a pordoná e pikánan di un hòmber lam (jy 67 §3-5)
Mar 2:6-12—Ora Hesus a kura e hòmber lam, Hesus a demostrá ku e tin outoridat pa pordoná piká (“Kua ta mas fásil” nota di estudio pa Mar 2:9, nwtsty)
-
Buska Hoyanan Spiritual: (8 min.)
Mar 1:11—Kiko e palabranan ku Yehova a bisa Hesus ta nifiká? (“un stèm for di shelu,” “Abo ta mi Yu,” “bo tin mi aprobashon” nota di estudio pa Mar 1:11, nwtsty)
Mar 2:27, 28—Dikon Hesus a yama su mes “Señor . . . di sabat”? (“Señor . . . di sabat” nota di estudio pa Mar 2:28, nwtsty)
Kiko e lesamentu di Beibel pa e siman akí a siña bo di Yehova?
Ki otro hoya spiritual bo a haña den e lesamentu di Beibel pa e siman akí?
-
Lesamentu di Beibel: (4 min. òf ménos) Mar 1:1-15
SEA DILIGENTE DEN SIRBISHI
Promé Kòmbersashon: (2 min. òf ménos) Kuminsá ku e ehèmpel di presentashon pa sirbishi. E persona ta kòrta e kòmbersashon ku un opheshon ku ta komun den bo teritorio. Mustra kon lo bo reakshoná.
Promé Rebishita: (3 min. òf ménos) Usa e ehèmpel di presentashon pa sirbishi.
Vidio di e di Dos Rebishita: (5 min.) Pasa e vidio i analis’é ku e presentenan.
NOS BIDA KRISTIAN
“Mi No A Bini pa Yama Hende Hustu, Sino Pekadó”: (7 min.) Pa analisá ku e presentenan. Pasa e vidio Un Prizonero Ta Kambia Su Bida. Despues, hasi e siguiente preguntanan: Kiko Donald a hasi pa e por ta berdaderamente felis? Kon nos por ser imparsial manera Hesus ora nos ta prediká?—Mar 2:17.
Yehova ta Pordoná “Abundantemente”: (8 min.) Pa analisá ku e presentenan. Pasa e vidio Yehova, Mi Ta Bai Pone Abo Promé. Despues, hasi e siguiente preguntanan: Dikon Anneliese a bolbe serka Yehova, i kiko el a hasi pa logra esei? (Isa 55:6, 7) Kon bo por usa su historia pa yuda un hende ku a alehá for di Yehova?
Estudio di Beibel di Kongregashon: (30 min.) jy kap. 17
Resúmen di e Reunion i Loke Nos Lo Siña Otro Siman (3 min.)
Kantika 86 i Orashon